ΣΧΟΛΕΙΟ - ΕΚΠΑΙΔΕΥΣΗ – Πυγολαμπίδες\nΜερικές ημέρες πριν, είχα τη χαρά να παρακολουθήσω μια πολύ όμορφη συνάντηση, στο “λογοτεχνικό” πατάρι του Βιβλιοπωλείου ΙΑΝΟΣ, που πραγματοποιήθηκε με σκοπό τη γνωριμία των εκπαιδευτικών της πόλης με τους Θεσσαλονικείς συγγραφείς των εκδόσεων Μεταίχμιο.\nΟ καθένας από τους συγγραφείς μας συστήθηκε, μας είπε δυο λόγια για τα βιβλία του, για τις θεματικές γύρω από τις οποίες αναπτύχθηκαν, αλλά και τον τρόπο που τα παρουσιάζουν στα παιδιά, όταν τους επισκέπτονται στα σχολεία.\nΑπό μικρή ονειρευόμουν να γνωρίσω έναν συγγραφέα και να του κάνω ερωτήσεις: για τις λέξεις που είναι κρυμμένες και από που εμφανίζονται, για τις μαγικές συνταγές που χρησιμοποιούν και μαγεύουν τις καρδιές μας, για τους χώρους από όπου αντλούν έμπνευση και γράφουν τα βιβλία τους.\nΈτσι λοιπόν, θα ήθελα πολύ να παρακινήσω εκπαιδευτικούς και γονείς να επικοινωνήσουν με συγγραφείς και να τους καλέσουν στα σχολεία τους, γιατί είμαι σίγουρη ότι έχουν πολλά να μοιραστούν με τα παιδιά και να τα γοητέψουν με τη φαντασία τους και την αγάπη τους για τις λέξεις και τα όνειρα.\nΟ καθένας από αυτούς ξεχωριστός! Με τη δική του μοναδική προσωπικότητα, άλλος γράφει για περιπέτειες και άλλος για όνειρα, κάποιος μας ταξιδεύει στον κόσμο και άλλος μας συστήνει σε έναν δρόμο. Παγκάκια, σύννεφα, μάγοι και ξωτικά παρελαύνουν από μπροστά μας και ο κάθε ήρωας μιλάει διαφορετικά στην καρδιά μας.\nΆρης Δημοκίδης| Ο Άρης Δημοκίδης γεννήθηκε το 1978 στη Θεσσαλονίκη, όπου και ζει. Μικρός πήγαινε στο ωδείο, άκουγε ξένη μουσική, έβλεπε όλα τα παιδικά προγράμματα στην τηλεόραση, έγραφε παιδικά παραμύθια και έφτιαχνε αυτοσχέδιες εφημερίδες. Τα αγαπημένα του βιβλία ήταν ο Μικρός Πρίγκιπας, ο Θησαυρός της Βαγίας και ο Μικρός Νικόλας. Αγαπημένος του ήρωας ο Ντόναλντ Ντακ. περισσότερα για τον συγγραφέα και τα βιβλία του\nΕύα Ιεροπούλου| Η Εύα Ιεροπούλου γεννήθηκε στην Αθήνα και ζει μόνιμα στη Θεσσαλονίκη. Σπούδασε φιλολογία στη Φιλοσοφική Σχολή του ΑΠΘ, βιολοντσέλο και μουσικοπαιδαγωγικά. Διδάσκει μουσική σε παιδιά προσχολικής ηλικίας και ασχολείται με την παραγωγή μουσικών και θεατρικών παραστάσεων με τους Family Sound Machine, καθώς επίσης και με τη σύνθεση και παραγωγή εναλλακτικών συνθεμάτων για παιδιά. Περισσότερα για τη συγγραφέα και τα βιβλία της\nΑλεξάνδρα Μητσιάλη | Η Αλεξάνδρα Μητσιάλη γεννήθηκε και μεγάλωσε στην Κέρκυρα. Σπούδασε στη Φιλοσοφική Σχολή του Αριστοτελείου Πανεπιστημίου Θεσσαλονίκης και εργάζεται στην ίδια πόλη ως φιλόλογος στη δημόσια εκπαίδευση. Παράλληλα γράφει λογοτεχνία για μεγάλους και παιδιά. Βιβλία της ήταν υποψήφια για τα βραβεία του περιοδικού Διαβάζω, όπως και του Κύκλου του Ελληνικού Παιδικού Βιβλίου, καθώς και για τα Κρατικά Λογοτεχνικά Βραβεία (Το Αστερόσπιτο 2009, Με λένε Νιλουφέρ 2012, Το Υπόσχομαι 2013, Η Κούκλα που ταξίδευε στον κόσμο 2013). Περισσότερα για τη συγγραφέα και τα βιβλία της\nείχα και βοηθό μαζί μου\nΣύρμω Μιχαήλ | Η Σύρμω Μιχαήλ γεννήθηκε στους Γεωργανάδες Τρικάλων. Σπούδασε Παιδαγωγικά και Βιολογία. Εργάζεται στην Πρωτοβάθμια Εκπαίδευση και ζει στη Θεσσαλονίκη. Άλλα της βιβλία είναι το Ώστε εγώ είμαι ο παράξενος, ε! και Ξένοι στο Αιγαίο, που τιμήθηκε με έπαινο από τον Κύκλο του Ελληνικού Παιδικού Βιβλίου το 2011. Περισσότερα για τη συγγραφέα και τα βιβλία της\nΔημήτρης Μπογδάνος | Ο Δημήτρης Μπογδάνος γεννήθηκε και ζει στη Θεσσαλονίκη. Από μικρός συνήθιζε να φτιάχνει ιστορίες με το μυαλό του, απλά για να διασκεδάζει. Ιστορίες με σκανταλιές, ιστορίες ίσως λίγο τρομακτικές, ιστορίες με γέλια, με κυνηγητά, με εκπλήξεις και με μυστικά. Για να μην τις ξεχνάει όμως, αλλά και για να μπορεί να τις διαβάζει αργότερα, τις έγραφε σε ένα μεγάλο τετράδιο. Για να χωρέσουν μάλιστα πολλές ιστορίες, έγραφε όχι μόνο πάνω στις γραμμές, αλλά και κάτω από αυτές, ακόμα και γύρω γύρω. Περισσότερα για τον συγγραφέα και τα βιβλία του\nΧρυσάνθη Πρωτοψάλτου | Η Χρυσάνθη Πρωτοψάλτου γεννήθηκε το 1973 στη Βέροια. Σπούδασε στο ΤΕΙ Βρεφονηπιοκομίας της Σ.Ε.Υ.Π. Θεσσαλονίκης απ’ όπου αποφοίτησε το 1996. Εδώ και δώδεκα χρόνια δουλεύει στον δημοτικό παιδικό σταθμό του Μακροχωρίου Ημαθίας, όπου και ζει, με τον σύζυγό της και τους δύο γιους τους. Περισσότερα για τη συγγραφέα και τα βιβλία της\nΣάκης Σερέφας | Ο Σάκης Σερέφας έχει εκδώσει 52 βιβλία με ποίηση, πεζογραφία, θέατρο, μελέτες για πόλεις, για τόπους και για ποιητές, μεταφράσεις και ανθολογίες, βιβλία για παιδιά. Θεατρικά έργα του έχουν ανέβει στο Εθνικό Θέατρο, στο Κρατικό Θέατρο Βορείου Ελλάδος, στο Φεστιβάλ Αθηνών-Επιδαύρου, στο Φεστιβάλ Φιλίππων-Καβάλας, στο Θέατρο Τέχνης «Κάρολος Κουν», στην Πειραματική Σκηνή της «Τέχνης», στο Tristan Bates Theatre (Λονδίνο, σε αγγλική μετάφραση) και αλλού. Περισσότερα για τον συγγραφέα και τα βιβλία του\nΡία Φελεκίδου | ΗΡία Φελεκίδου κατάγεται από την Κατερίνη, είναι έγγαμη με δύο παιδιά και ζει μόνιμα στη Θεσσαλονίκη. Σπούδασε Νομική στο Αριστοτέλειο Πανεπιστήμιο Θεσσαλονίκης και Δημοσιογραφία στο Εργαστήριο Επαγγελματικής Δημοσιογραφίας στην Αθήνα. Είναι απόφοιτος του Μεταπτυχιακού ετήσιου Προγράμματος Παιδαγωγικής Κατάρτισης της ΑΣΠΑΙΤΕ και πτυχιούχος του Μεταπτυχιακού Δημιουργικής Γραφής στο Πανεπιστήμιο Δυτικής Μακεδονίας. Περισσότερα για τη συγγραφέα και τα βιβλία της\nΑγγελική Δαρλάση | Η Αγγελική Δαρλάση γεννήθηκε και μεγάλωσε στην Αθήνα. Σπούδασε Θεατρολογία (Τμήμα Θεατρικών Σπουδών, Πανεπιστήμιο Αθηνών), Παραστατικές Τέχνες (Μ.Α. στο The Royal Central School of Speech and Drama) και δημιουργική γραφή (σε Αθήνα και Λονδίνο) σκηνοθέτησε θεατρικές και μουσικές παραστάσεις, performances, devised και promenade παραστάσεις. Δούλεψε επίσης σε κινηματογράφο και τηλεόραση. Ως συγγραφέας εμφανίστηκε το 2000, με θεατρικά έργα αποσπώντας βραβεύσεις και διακρίσεις σε θεατρικούς διαγωνισμούς συγγραφής θεατρικών έργων. Περισσότερα για τη συγγραφέα και τα βιβλία της\nΗ Αγγελική Δαρλάση ζει και γράφει από την Αθήνα, αλλά δεν ήταν λίγες οι φορές που κατάφερε να μοιραστεί τους ήρωές της με παιδιά της Θεσσαλονίκης, είτε σε επισκέψεις που έχει κάνει στην πόλη μας, είτε μέσω skype, το οποίο έχει λειτουργήσει, για την ίδια και τους μαθητές που συμμετείχαν στο πρόγραμμα, με εξαιρετική επιτυχία,\n9ος Μαραθώνιος Ανάγνωσης “Όλοι διαφορετικοί, όλοι ίσοι”\nΟι εκδόσεις Μεταίχμιο διοργανώνουν για ένατη συνεχή χρονιά ετήσιο εκπαιδευτικό πρόγραμμα φιλαναγνωσίας με τη μορφή διαγωνισμού και στόχο την καλλιέργεια της φιλικής σχέσης των παιδιών με την λογοτεχνία και την ανάγνωση, για την οποία μπορείς να ενημερωθείς με περισσότερες λεπτομέρειες εδώ.\nΗ παιδική εφημερίδα με τίτλο Παιδιά, διάλειμμα! των εκδόσεων Μεταίχμιο απευθύνεται σε παιδιά Δημοτικού. Πλούσια σε ύλη με ποικίλα και ενδιαφέροντα θέματα, κυκλοφορεί και διανέμεται δωρεάν δύο φορές τον χρόνο. Μπορείς να ξεφυλλίσεις τεύχη της εφημερίδας ΕΔΩ και να την παραγγείλεις για το σχολείο σου.\nΑν ενδιαφέρεσαι για πλούσιο εκπαιδευτικό υλικό με παιχνίδια και δραστηριότητες που μπορούν να εφαρμοστούν στην τάξη, τότε μπορείς να το βρείς εδώ. Το εκπαιδευτικό υλικό βασίζεται σε βιβλία λογοτεχνίας και γνώσεων των εκδόσεων Μεταίχμιο με στόχο την καλύτερη αξιοποίησή τους από τους γονείς και τους εκπαιδευτικούς.\nΠαραστάσεις βασισμένες σε βιβλία\nΤο «θρυλικό» Καπλάνι της βιτρίνας «ζωντανεύει» από τον Οκτώβριο στο ανακαινισμένο Θέατρο Αμαλία. Το αριστουργηματικό έργο της Άλκης Ζέη, που διασκευάστηκε με τεράστια επιτυχία για το θέατρο από την Ανδρομάχη Χρυσομάλη, ηθοποιό, σκηνοθέτη και θεατρολόγο και ανέβηκε για πρώτη φορά την περίοδο 2015 – 2016 στην Αθήνα, στο Θέατρο Βρετάνια και τη Θεσσαλονίκη, στο Μέγαρο Μουσικής, σε μια υπερ-παραγωγή που συγκίνησε περισσότερους από 100.000 θεατές, αφήνοντας ανεξίτηλο το σημάδι του στις ψυχές των παιδιών και των ενηλίκων, θα «ζωντανέψει» ξανά στο Θέατρο ΑΜΑΛΙΑ.\nΑν είσαι εκπαιδευτικός και θέλεις να μαθαίνεις για νέες κυκλοφορίες παιδικών και εκπαιδευτικών βιβλίων, διαγωνισμούς φιλαναγνωσίας για τα σχολεία, εργαστήρια, επιμορφωτικές ημερίδες και σεμινάρια για εκπαιδευτικούς, που διοργανώνονται από τις εκδόσεις Μεταίχμιο, τότε μπορείς να κάνεις εγγραφή εδώ\nΣχετικά με τα βιβλία, τις θεματικές που πραγματεύονται, το πρόγραμμα των συγγραφέων αλλά και κάθε είδους πληροφορίες σχετικά με τις επισκέψεις των συγγραφέων στα σχολεία, θα σε διαφωτίσει η Υπεύθυνη του Τμήματος Παιδικών Βιβλίων και Αρμόδια Επικοινωνίας με Εκπαιδευτικούς, Δάφνη Βρέλλη, στο τηλέφωνο 211 300 3500 εσ 268 ή στο mail: paidiko@metaixmio.gr\nΓιατί είναι σημαντικό τα παιδιά να πηγαίνουν περπατώντας στο σχολείο\nΓράφει η Ελένη Καραντζή | Το μικρό σπίτι στο Λιβάδι & MiniMarketGreece\nΌταν πριν από 5 χρόνια αρχίσαμε τα σούρτα φέρτα από το σπίτι στο σχολείο και τούμπαλιν, δεν πέρασε ποτέ από το μυαλό μας η εναλλακτική της μεταφοράς με το αυτοκίνητο. Είμαστε από τους τυχερούς. Το σχολείο βρίσκεται σε απόσταση πεντάλεπτου από το σπίτι μας και η διαδρομή αν και έχει ένα βαθμό δυσκολίας, «περπατιέται» άνετα. Όσο, όμως, πλησιάζει η ώρα που θα χτυπήσει το κουδούνι, οι γύρω δρόμοι γεμίζουν ασφυκτικά με αυτοκίνητα. Τα περισσότερα παιδιά έρχονται με τον προσωπικό τους σωφέρ: τους γονείς τους.\nΗ συζήτηση απασχολεί εδώ τα τελευταία χρόνια τους γονείς. Τους ίδιους γονείς που πριν από τριάντα χρόνια πήγαιναν ανέμελοι στο δικό τους σχολείο, περπατώντας. Οι κίνδυνοι υπήρχαν και τότε. Σήμερα, όμως, γιατί δεν βλέπει κανείς το «ταξίδι» από και προς το σχολείο, με ή χωρίς γονική επίβλεψη, σαν μια ευκαιρία για καθοδηγούμενη, έστω, ανεξαρτησία;\nΤο περπάτημα βελτιώνει την ακαδημαϊκή απόδοση, αφού μειώνει το στρες και αυξάνει τη δημιουργικότητα. Σύμφωνα με ερευνητές από το Υπουργείο Μεταφορών του Ηνωμένου Βασιλείου, εννέα στους δέκα μαθητές είναι πιο ανοιχτοί στη μάθηση, αν έχουν πάει στο σχολείο περπατώντας.\nΤο περπάτημα χαρίζει εμπειρία ζωής. Είναι η τέλεια ευκαιρία για τους μαθητές να ανεξαρτητοποιηθούν και να μάθουν να λαμβάνουν υπεύθυνες αποφάσεις. Επίσης, ορισμένα παιδιά αισθάνονται λιγότερο άγχος στο σχολείο, όταν γνωρίζουν τον δρόμο για την επιστροφή στο σπίτι.\nΤο περπάτημα βγάζει τα παιδιά έξω. Και τα παιδιά στις ημέρες μας δεν βγαίνουν αρκετά έξω.\nΤο περπάτημα κάνει καλό στην υγεία. Είναι, φυσικά, μια μορφή άσκησης.\nΚαι τέλος, ένας προσεκτικός πεζός θα γίνει σίγουρα ένας προσεκτικός οδηγός στο μέλλον.\nΤο λεωφορείο που περπατάει\nΣτην Αμερική, σε πολλά σχολεία, έχει υιοθετηθεί ο θεσμός του “walking bus”. Πρόκειται για μια ομάδα παιδιών που φθάνουν στο σχολείο περπατώντας με έναν ή περισσότερους ενήλικες να τους συνοδεύουν. Όπως ένα κανονικό λεωφορείο, η διαδρομή έχει στάσεις, μια προκαθορισμένη πορεία, αφετηρία και τερματισμό. Οι γονείς που αναλαμβάνουν το ρόλο του «οδηγού» φροντίζουν για την ασφαλή μετακίνηση των παιδιών στο σχολείο και για την επιστροφή τους στο σπίτι. Εναλλακτική λύση του walking bus είναι το bicycle train, όπου η μετακίνηση γίνεται με το ποδήλατο.\nΠότε είναι το παιδί έτοιμο να περπατήσει μόνο του έως το σχολείο\nΤα παιδιά είναι, συνήθως, έτοιμα να περπατήσουν έως το σχολείο, χωρίς την επίβλεψη ενήλικα, στην ηλικία των 10 ετών. Τα μικρότερα παιδιά δεν κατανοούν πλήρως τους πιθανούς κινδύνους που θα μπορούσαν να συναντήσουν. Σε κάθε περίπτωση, όταν αυτονομηθούν, τον πρώτο καιρό, θα πρέπει να διατηρούν σταθερή τη διαδρομή προς και από το σχολείο. Ιδανικά, θα μπορούν να περπατούν με ένα μεγαλύτερο αδερφό ή με κάποιον συμμαθητή τους.\nΣτο ντοκιμαντέρ «Στο Δρόμο για το Σχολείο», ο θεατής παρακολουθεί τέσσερα παιδιά από τέσσερις διαφορετικές γωνιές του κόσμου να διανύουν μια απόσταση πολλών χιλιομέτρων για να φτάσουν στο σχολείο. Σε αυτή την περίπτωση δεν υφίσταται καν η επιλογή για το …αμάξι του μπαμπά και της μαμάς και οι μη προνομιούχοι μαθητές αναγκάζονται να περπατούν ασυνόδευτοι για να φτάσουν στο θρανίο. Βέβαια, εδώ το δυνατό μήνυμα αφορά το πόσο τυχεροί είμαστε στον δυτικό κόσμο αφού θεωρούμε δεδομένο αγαθό την εκπαίδευση. Όμως, οι περιπετειώδεις διαδρομές των ηρώων, που θα χρειαστεί να αποφύγουν μέχρι και ελέφαντες στην πορεία τους, δεν συγκρίνονται με τίποτα με το δικό μας καθημερινό και σύντομο περπάτημα προς το σχολείο.\nΔεν θα σχολιάσω καν το καλό που θα κάνουμε στο περιβάλλον, αν μεγαλώσουμε τα παιδιά μας με το σκεπτικό ότι αν μπορούμε να πάμε κάπου με τα πόδια, δεν χρειάζεται να πάμε με το αυτοκίνητο. Από μια τόσο μικρή αλλαγή όμως, την καθημερινή αυτή ρουτίνα, μπορεί να δημιουργήσεις τους ταξιδευτές του αύριο.\nΤι έμαθα περπατώντας τον κόσμο, Λένα Διβάνη, Εκδόσεις Καστανιώτη\nΛίγα λόγια για την Ελένη Καραντζή\nΚειμενογράφος σε freelance mode, κοιμίζει παιδιά (τα δικά της) τα τελευταία 9 χρόνια. Τον τελευταίο καιρό καταβροχθίζει σειρές στο Netflix, τεστάρει τα ισπανικά της στο Duolingo, θέτει reading challenges στο Goodreads και ακούει podcasts, όταν πάει για περπάτημα. Είναι internet junkie, λατρεύει το iPhone της και της αρέσει να διορθώνει ορθογραφικά λάθη.\nΤο 1996 ιδρύθηκε από τη Ρούλα Κυριακίδου το Σύγχρονο Κέντρο Γλώσσας «Κυριακίδου» στην Τούμπα. Όραμά της ήταν να γίνει ένα πραγματικό σχολείο, που όχι απλώς θα βοηθάει τα παιδιά να μάθουν αγγλικά αλλά θα τα βοηθάει να εξερευνήσουν τις πραγματικές τους δυνατότητες και να υλοποιήσουν τους στόχους τους. Η ανήσυχη και δημιουργική Ρούλα Κυριακίδου, θέλοντας να προσφέρει ουσιαστική γνώση σε ακόμα περισσότερα παιδιά, κατεβαίνει το 2017 στην καρδιά της πόλης, με ένα νέο σχολείο, το Kyriakidou Downtown, το οποίο είναι αποτελεί ένα Πρότυπο Κέντρο Εdutainment (education + entertainment).\nΤα Κέντρα Ξένων Γλωσσών Κυριακίδου είναι κάτι παραπάνω από χώροι εκμάθησης μιας ξένης γλώσσας. Αυτό το καταλαβαίνεις από την πρώτη στιγμή που πατάς το πόδι σου μέσα στο χώρο. Από τα χρώματα, τη διακόσμηση, τους ανθρώπους που σε περιβάλλουν, τους δασκάλους, την ίδια τη Ρούλα, που όλοι (μικροί και μεγάλοι, δάσκαλοι και γονείς) μιλούν για αυτή με το μικρό της όνομα.\n«Αυτό που ξεκινά σαν ένα παιχνίδι και εξάσκηση γλώσσας, προχωρά στην πραγματική ουσία της εκπαίδευσης: τον προβληματισμό και την αναζήτηση των σημαντικών αξιών της ζωής μας. Σε όλο αυτό το ταξίδι η γλώσσα παίζει τον πραγματικό της ρόλο και βρίσκει τη θέση που της ταιριάζει. Δεν είναι γραμματική, δεν είναι λεξιλόγιο, δεν είναι εξετάσεις. Είναι επικοινωνία με τον διπλανό, με αυτόν που πρέπει να συνεργαστώ, με αυτόν που διαφωνώ αλλά πρέπει να τον ακούσω, να τον καταλάβω και ίσως να τον πείσω.»\nΠέρα από το βιβλίο των αγγλικών και το λογισμικό των βιβλίων στον διαδραστικό πίνακα, τα Κέντρα Ξένων Γλωσσών Κυριακίδου εισάγουν το δικό τους λογισμικό, όπου με τη βοήθεια μασκότ και διαδραστικών ιστοριών βοηθούν τα παιδιά στην εκμάθηση της αγγλικής γλώσσας μέσα από ένα παιχνιώδη τρόπο. Εδώ δίνουν ιδιαίτερη έμφαση τόσο στο γραπτό όσο και στο προφορικό λόγο.\n«Στο σχολείο έχει υποτιμηθεί πολύ η έκθεση και τα παιδιά μαθαίνουν απλώς να συγκεντρώνουν γνώσεις, τύπους κλπ. Στα Κέντρα Ξένων Γλωσσών Κυριακίδου δίνουμε ιδαίτερη έμφαση στον γραπτό λόγο, μέσα από συνταγές, δελτία τύπου, γράμματα αλληλογραφίας κλπ. Τα παιδιά όμως μαθαίνουν να διορθώνουν και μόνα τους τα γραπτά τους. Με τη βοήθεια ειδικών συμβόλων, που χρησιμοποιούν οι εκπαιδευτικοί, τα παιδιά αναζητούν (μόνα ή με τη βοήθεια της ομάδας) τα «λάθη» τους. Γίνεται έτσι ένα πολύ ενδιαφέρον παιχνίδι.»\nΟι γονείς συχνά αναρωτιούνται. Πότε να αρχίσει το παιδί μου αγγλικά;\n“Όταν έχει μάθει το παιδί να γράφει και να διαβάζει ελληνικά (τη μητρική του γλώσσα) άνετα”, είναι η απάντηση. “Αυτό για το 90% των παιδιών συμβαίνει ολοκληρώνοντας τη Β Δημοτικού. Τα παιδιά μπορεί να αρπάζουν εύκολα την ξένη γλώσσα σε μικρή ηλικία, στις περιπτώσεις που βρίσκονται σε ξενόγλωσσο περιβάλλον. Αυτό δε συμβαίνει όμως με 3-4 ώρες την εβδομάδα σε ένα φροντιστήριο. Η ξένη γλώσσα δεν είναι μια λίστα λέξεων, αλλά η ικανότητα να μπορείς να εκφραστείς με απλές λέξεις στην κατάλληλη περίσταση.”\nΣε ότι αφορά τα ιδιαίτερα τονίζουν πως οι ίδιοι πιστεύουν στη δύναμη της μάθησης μέσα από ένα ομαδικό και οργανωμένο πλαίσιο. Ο μαθητής δε μαθαίνει μόνο από τον καθηγητή, υποστηρίζουν, αλλά κυρίως από την αλληλεπίδραση με τους συμμαθητές του, όπου και αποσκοπούν όλες οι σύγχρονες μέθοδοι διδασκαλίας.\nΚαινοτομία των Κέντρων Ξένων Γλωσσών Κυριακίδου είναι το πρόγραμμα Edutainment. Στη διάρκεια ενός τρίωρου, τα παιδιά, πέρα από τα ενδιαφέροντα στοιχεία πολιτισμού στα οποία εκτίθενται μέσα από διαδραστικές και βιωματικές δραστηριότητες, ουσιαστικά μαθαίνουν να συνεργάζονται, να εκφράζονται, να επικοινωνούν. Κάθε ενότητα κλείνει με δραστηριότητες θεατρικού παιχνιδιού, το οποίο απελευθερώνει ακόμα και τα πιο διστακτικά παιδιά, αφού είναι ξεκάθαρο ότι δεν «εξετάζονται» στα αγγλικά, αλλά «παίζουν» ένα ρόλο και αυτό τα βοηθάει, για να εκφράσουν πράγματα που ξέρουν, αλλά σε όποια άλλη κατάσταση θα δίσταζαν να χρησιμοποιήσουν.\nΑνάλογα με το επίπεδό τους στα αγγλικά, από Α1 έως Β2, επιλέγουν το αντίστοιχο εργαστήρι και παρακολουθούν μία ή περισσότερες από τις αυτοτελείς 3ωρες ενότητες.\nΤο πρόγραμμα Edutainment ξεχώρισε στον πανελλήνιο διαγωνισμό «Education Leaders Awards» και βραβεύτηκε στις 18 Μαΐου 2018 ως ‘Βέλτιστη Μαθησιακή Εμπειρία’.\nΤο πρόγραμμα αφορά παιδιά 10-15 ετών και διαρκεί 3 ώρες (ημέρες Σάββατο και Κυριακή κατόπιν συνεννόησης με τα παιδιά και τους γονείς)\n«Τα παιδιά έχουν συχνά, ακόμα και σε αυτή τη μικρή ηλικία, μειωμένη αυτοπεποίθηση και συστολές. Αυτό που θέλουμε μέσα από τα προγράμματά μας είναι να δημιουργήσουμε ένα άνετο και ασφαλές περιβάλλον, όπου τα παιδιά μέσα από το παιχνίδι και το γέλιο θα μάθουν την αγγλική γλώσσα αλλά το σημαντικότερο: θα επανακτήσουν την αυτοπεποίθησή τους»\nΣτόχος των Κέντρων Ξένων Γλωσσών Κυριακίδου είναι τα πτυχία των μαθητών τους να εναρμονίζονται με το Κοινό Ευρωπαϊκό Πλαίσιο Γλωσσομάθειας και να αναγωρίζονται παντού, χωρίς καμία αμφισβήτηση. Κατάκτηςη πτυχίων: Lower (Cambridge & Michigan), CAE (Adanced, Cambridge), CPE (Proficiency, Cambridge και ECPE (proficiency, Michigan). εδώ γίνεται και προετοιμασία για τις εισαγωγικές εξετάσεις του Κολλεγίου Ανατόλια.\nΑρχές Σεπτεμβρίου γίνονται τα επαναληπτικά τμήματα και δημιουργούνται τα νέα τμήματα. Μπορείτε να κλείσετε ένα ΡΑΝΤΕΒΟΥ αξιολόγησης, όπου το παιδί θα μπορέσει να γνωρίσει το χώρο και τη δασκάλα του.\nΕνημερωθείτε επίσης για το Κέντρο Μελέτης για παιδιά Δημοτικού.\nΓνωρίστε τους εκπαιδευτικούς και μέρος του προγράμματος των Κέντρων Γλωσσών Κυριακίδου στο KIDOT Festival, μέσα από δύο ξεχωριστές εκδηλώσεις: Mythical Creatures & London\nΈλενα Παπά, Δασκάλα και Εμπνεύστρια του The Key Creative School\nΗ Έλενα Παπά γεννήθηκε και μεγάλωσε στη Θεσσαλονίκη, σπούδασε Παιδαγωγικό Προσχολικής Εκπαίδευσης και συνέχισε τις σπουδές της στη Ρώμη με το μεταπτυχιακό “Διεύθυνση και Διοίκηση Εκπαιδευτηρίων με Καινοτόμα Εκπαιδευτικά Συστήματα”.\nΤόσο μέσα από το μεταπτυχιακό της όσο και αργότερα με την εμπειρία της σε σχολείο του Λονδίνου, είχε την ευκαιρία να έρθει σε επαφή με διαφορετικά Εκπαιδευτικά Συστήματα και να γνωρίσει στην πράξη τη Θεωρία της Πολλαπλής Νοημοσύνης. Η αγάπη της για τα παιδιά και ο θαυμασμός της για τον τρόπο που σκέφτονται, ήταν ο λόγος που ενστερνίστηκε την Πολλαπλή Νοημοσύνη και τον τρόπο που λειτουργεί στα παιδιά.\nΜε όνειρο λοιπόν τη δημιουργία ενός χώρου με βάση τα σκανδιναβικά πρότυπα, ενός χώρου που θα είναι διαδραστικός και εκπαιδευτικά αξιοποιήσιμος σε κάθε του γωνιά, που κάθε τάξη θα έχει τη δική της ιστορία, χρήση και λόγο ύπαρξης, που κάθε παιδί θαονειρεύεται να περνά τον χρόνο του, δημιούργησε το 2016 το The Key Creative School…το πρώτο Σχολείο Πολλαπλής Νοημοσύνης στην Θεσσαλονίκη.\nΠολλαπλή Νοημοσύνη: τι είναι με απλά λόγια και τι διαφορετικό προσφέρει σαν μέσο εκπαίδευσης και διαπαιδαιγώγησης;\nΗ θεωρία της Πολλαπλής Νοημοσύνης αποτελεί μια κριτική θέση απέναντι στην άποψη, σύμφωνα με την οποία γεννιόμαστε με μια μόνο νοημοσύνη, την οποία δεν έχουμε τη δυνατότητα να αλλάξουμε και την οποία οι ψυχολόγοι μπορούν να μετρήσουν.\nΣύμφωνα µε τη θεωρία αυτή, που βασίζεται σε ένα ευρύ φάσμα επιστημονικών ερευνών, η νοημοσύνη µας χωρίζεται σε εννιά τομείς οι οποίοι έχουν την έδρα τους σε διαφορετικά σημεία του εγκεφάλου µας. Είναι εξίσου σημαντικοί, όχι όμως και το ίδιο αναπτυγμένοι σε κάθε άτομο.\nΗ νοημοσύνη δημιουργείται βιολογικά αλλά ο βαθμός ανάπτυξής της εξαρτάται από τις προσωπικές εμπειρίες του καθενός. Όσο περισσότερο χρόνο ξοδεύει κανείς στη χρήση και ενίσχυση της νοημοσύνης και όσο καλύτερη καθοδήγηση και ενθάρρυνση δέχεται μεσω της εκπαίδευσης και διαπαιδαγώγησης, τόσο μεγαλύτερος είναι ο βαθμός ανάπτυξης του συγκεκριμένου τομέα νοημοσύνης.\nΚάθε άτομο έχει ένα συνδυασμό των εννέα ειδών νοημοσύνης. Αυτή η τυχαία κατάταξη των δυνάμεων και αδυναμιών καθιστά κάθε πρόσωπο μοναδικό με αποτέλεσμα κάθε τάξη να διαθέτει μια ποικιλομορφία σκέψης.\nΠοιά είναι όμως αυτά τα 9 είδη Νοημοσύνης;\nΑρχικά ο Gardner είχε ξεχωρίσει επτά είδη νοημοσύνης, αλλά σε επόμενα βιβλία του πρόσθεσε άλλες δύο φτάνοντας τις εννέα. Σε αυτές λίγο αργότερα προστέθηκε και η συναισθηματική νοημοσύνη.\nΠρόκειται για τις εξής: Λεκτική / γλωσσική νοημοσύνη (Verbal Linguistic Intelligence), Λογικό-μαθηματική νοημοσύνη (Logical- Mathematical Intelligence), Σωματική-κιναισθητική νοημοσύνη (Bodily-Kinesthetic Intelligence), Μουσική νοημοσύνη (musical intelligence), Διαπροσωπική νοημοσύνη (interpersonal intelligence), Ενδοπροσωπική νοημοσύνη (Intrapersonal intelligence), Χωρική ή Χωροταξική νοημοσύνη (spatial intelligence), Υπαρξιακή νοημοσύνη (existential Intelligence), Φυσιοκρατική νοημοσύνη (Naturalistic intelligence).\nΠως θα λειτουργεί ένα Νηπιαγωγείο Πολλαπλής Νοημοσύνης και ποιοί είναι οι εκπαιδευτικοί του στόχοι; Τι θα κερδίσουν τα παιδιά μέσα από αυτή την εμπειρία;\nΣτόχος του Σχολείου μας είναι να ανακαλύψουμε το προφίλ Νοημοσύνης κάθε παιδιού, να χρησιμοποιήσουμε αποτελεσματικά ως μέσω μάθησης τα ήδη ανεπτυγμένα είδη Νοημοσύνης του αλλά και να δώσουμε τα κατάλληλα ερεθίσματα για ανάπτυξη και των υπόλοιπων ειδών Νοημοσύνης.\nΈτσι σε κάθε θεματική προσέγγιση τα παιδιά έχουν τη δυνατότητα να επιλέγουν κάθε μέρα τουλάχιστον ανάμεσα σε δύο διαφορετικές δραστηριότητες που προσεγγίζουν διαφορετικά είδη Νοημοσύνης και προσφέρουν την ίδια ευκαρία μάθησης, αλλά μέσω διαφορετικού αντικειμένου. Στο Σχολείο μας κάθε παιδί είναι διαφορετικό και μοναδικό και αυτό αποτελεί τη βάση μας για την εκπαίδευσή του.\nΣτο The Key Creative School έχουμε διαμορφώσει το Πρόγραμμα με βασική αρχή μας ότι “Σημασία δεν έχει πόσο Έξυπνος είσαι, αλλά που και πως είσαι Έξυπνος”, αναγνωρίζοντας ότι\nΤο κάθε παιδί είναι έξυπνο, απλά σε διαφορετικό τομέα.\nΈτσι, διαμορφώνεται, μέσα στο χώρο του Νηπιαγωγείου, μια κοινωνία ισότιμη, όπου το κάθε παιδί αισθάνεται ασφάλεια, αναπτύσσεται με το δικό του ρυθμό, αναπτύσσει κριτική σκέψη, έχει τη δυνατότητα να επιλέγει τον τρόπο εκπαίδευσής του με αποτέλεσμα να αισθάνεται ικανό ότι τα καταφέρνει, αναπτύσσοντας εσωτερικά κίνητρα μάθησης που είναι και στόχος ενός αποτελεσματικού εκπαιδευτικού συστήματος.\nΥπάρχουν κάποια εμπόδια στο ελληνικό εκπαιδευτικό σύστημα που καλείται να ξεπεράσει το Νηπιαγωγείο του The Key Creative School?\nΝαι, κι αυτό γιατί ακόμα και ο Γκάρντνερ (εισηγητής της Θεωρίας της Πολλαπλής Νοημοσύνης) τονίζει το ρόλο του πολιτισμού στην ανάπτυξη κάθε είδους νοημοσύνης. Κύριος «ένοχος» για την άνιση ανάπτυξή τους θεωρείται το σχολείο, που επικεντρώνεται στην καλλιέργεια δύο µόνο τύπων: γλωσσικής και λογικοµαθηµατικής, αφήνοντας σε δεύτερη μοίρα τις υπόλοιπες.\nΕίναι πολύ σημαντικό λοιπόν:\nο κάθε μαθητής να μαθαίνει με το δικό του τρόπο\nο δάσκαλος να διδάσκει με πολλαπλούς τρόπους\nΓια παράδειγμα, μια αρχή της φυσικής μπορεί να διδαχθεί στα παιδιά με πολλούς και διαφορετικούς τρόπους, ανάλογα με τις ανάγκες τους. Μέσα από τα μαθηματικά, τη λογική, τη γλώσσα, ένα διάγραμμα στον χώρο, μια άσκηση του σώματος. Έτσι θα γίνει κατανοητή.\nΟι αρχές του Νηπιαγωγείου Πολλαπλής νοημοσύνης είναι ότι όλοι οι μαθητές είναι ευφυείς με τον δικό τους τρόπο και πρέπει:\nνα έχουν ευκαιρίες να χρησιμοποιούν την ευφυία τους • να αξιολογούνται με τρόπο δίκαιο ως προς τη νοημοσύνη • να έχουν ευκαιρίες να επιλύουν προβλήματα της πραγματικής ζωής • να διδάσκονται και να κατανοούν • να μαθαίνουν και να αναπτύσσουν τα είδη της προσωπικής τους νοημοσύνης σε μια κουλτούρα σεβασμού • να μαθαίνουν μέσω των διαφορετικών ειδών νοημοσύνης τους • να δείχνουν ικανότητα στις διαφορετικές ευφυίες.\nΠοιος είναι ο ρόλος των γονιών κατά την εκπαιδευτική διαδικασία; Γίνονται και οι ίδιοι μαθητές; Μαθαίνουν και αυτοί να κατανονούν καλύτερα τα παιδιά τους;\nΟ ρόλος των γονέων θεωρείται πάρα πολύ σημαντικός και συμμετοχικός, καθώς στόχος μας είναι η συνεργασία εκπαιδευτικών και γονέων στο δρόμο για την ανακάλυψη του προφιλ νοημοσύνης του κάθε παιδιού. Οι γονείς είναι οι καλύτεροι συνοδοιπόροι μας για τη διαμόρφωση μιας καλύτερης εκπαίδευσης τόσο των ίδιων, για την πλήρη αποδοχή των παιδιών τους, την ανακάλυψη των κλίσεών τους, τη συμμετοχή τους στην εκπαιδευτική διαδικασία, την μη σύγκριση των παιδιών τους με τα άλλα παιδιά, αλλά και την εκπαίδευση των παιδιών να χρησιμοποιούν τα δυνατά τους σημεία για να εξελίσσονται ως ατόμα και να ενισχύουν με αυτό τον τρόπο τα αδύναμα. Ονειρό μας είναι ένα Σχολείο ανοιχτό στην Κοινωνία και τις Κοινωνικές Δομές που εντάσσει τα παιδιά σε αυτή και τα κάνει να νιώθουν ότι έχουν ‘φωνή’ και ‘δύναμη’ στη διαμόρφωση ενός καλύτερου κόσμου με ίσες ευκαιρίες για όλους.\nΈχεις σπουδάσει και εργαστεί στο Λονδίνο, πες μας δυο λόγια για την εμπειρία σου από το αγγγλικό εκπαιδευτικό σύστημα. Ποιες ομοιότητες και διαφορές εντοπίζεις με το ελληνικό;\nΗ εμπειρία μου στο Λονδίνο μπορώ να πω πώς ήταν και αυτή καταλυτική στο να ανακαλύψω την Θεωρία της Πολλαπλής Νοημοσύνης. Κι αυτό γιατί ερχόμενη σε επαφή με το Αγγλικό Εκπαιδευτικό Σύστημα, ένα Σύστημα εκ διαμέτρου διαφορετικό από το ελληνικό, με έκανε να προβληματιστώ περαιτέρω και να αρχίσω να ψάχνω ποιός θα ήταν τελικά αυτός ο συνδυασμός που θα οδηγούσε στην καλύτερη και πιο ισότιμη εκπαίδευση των παιδιών.\nΈτσι αν στην Ελλάδα για παράδειγμα το Εκπαιδευτικό Σύστημα θεωρείται κυρίως ”δασκαλοκεντρικό” στην Αγγλία τουλάχιστον στην Προσχολική Εκπαίδευση θεωρείται κυριώς ” παιδοκεντρικό” , μια συνεχής παρατήρηση των παιδιών και οργάνωση δραστηριοτήτων με βάση μόνο τις καθημερινές ενασχολήσεις του κάθε παιδιού κατά τη διάρκεια των ελεύθερων δραστηριοτήτων, σε σημείο όμως που χάνεται σε αρκετό βαθμό η δημιουργικότητα και η καθοδήγηση του εκπαιδευτικού σε νέα εκπαιδευτικά μονοπάτια. Έτσι άρχισα να συνειδητοποιώ στην πράξη ότι δεν υπάρχει τέλειο Εκπαιδευτικό Σύστημα και ότι αυτό, αν υπήρχε, θα ήταν κάπου στη μέση Ελληνικού και Αγγλικού, ή ένας συνδυασμός και των δύο. Κάπως έτσι ξεκίνησε η αναζήτηση μου και η ανακάλυψη της Θεωρίας της Πολλαπλής Νοημοσύνης.\nΛένε πως οι Δανοί έχουν τα πιο ευτυχισμένα παιδιά, ενώ η Φιλανδία φημίζεται για το εκπαιδευτικό της σύστημα. Τι έχουν κάνει οι βόρειοι αυτοί λαοί και έχουν καταφέρει να σκοράρουν στην ενότητα «παιδί»;\nΈχουν, ευτυχώς για αυτούς και δυστυχώς για μας, συνειδητοποιήσει πως ένα ευτυχισμένος άνθρωπος και αργότερα πετυχημένος επαγγελματίας δημιουργείται μόνο μέσα απο τα εσωτερικά κίνητρα για μάθηση και την ενεργητική ανακάλυψη αυτού του κόσμου.\nΈχουν δημιουργήσει έτσι ένα Εκπαιδευτικό Σύστημα το οποίο δίνει χώρο και ποιοτικό χρόνο στα παιδιά να γίνουν οι ίδιοι ενεργητικά μέλη της εκπαιδευτικής διαδικασίας, να αφομοιώνουν γνώσεις μέσω διαφορετικών αντικειμένων και κυριώς όλα αυτά κατα τη διάρκεια του σχολείου, αφήνοντας τους ελεύθερο χρόνο μετά από αυτό. Έχουν καταφέρει να κάνουν το Σχολείο αγαπητό στα παιδιά γιατί ανάμεσα στην προετοιμασία για τις εξετάσεις επιλέγουν την προετοιμασία για τη ζωή, γιατί πιστεύουν στη μάθηση μέσα από το παιχνίδι και το σύνθημα των δασκάλων τους είναι «Ας αφήσουμε τα παιδιά να είναι παιδιά». Δεν τους αγχώνει το διάβασμα μετά το σχολείο, ούτε έιναι αναγκασμένοι να κάθονται σε ένα θρανίο ακούγοντας παθητικά τον δάσκαλο, κι αυτό απο μόνο του αποτελέι μεγάλη καινοτομία και επιτυχία. Επιπρόσθετα η Αρχιτεκτονική των Σκανδιναβικών Σχολείων άρχισε να προβάλλει την ανάγκη για ποιοτικά φτιαγμένους χώρους σύμφωνους με τις ανάγκες κάθε ηλικακής ομάδας.Ποιό παιδί δε θα ανυπομονούσε να πάει σε ένα τέτοιο σχολείο;\n«Ας αφήσουμε τα παιδιά να είναι παιδιά»\nΤο The Key Creative School ξεκίνησε τη λειτουργία του -και συνεχίζει- σαν ΚΔΑΠ. Μετά το σχολείο, ποιες είναι οι ανάγκες που έρχεται να καλύψει ένα ΚΔΑΠ;\nΌπως προαναφέρθηκε το κενό που υπάρχει στο εκπαιδευτικό μας σύστημα σήμερα, το οποίο προωθεί κυρίως την Λεκτική-Γλωσσική και Λογικομαθηματική Νοημοσύνη έρχεται να καλύψει το ”Τhe Key Creative School” με τις απογευματινές δραστηριότητες του ΚΔΑΠ και να δώσει την ευκαιρία στα παιδιά μέσα από καινοτόμες δράσεις και δραστηριότητες να ανακαλύψουν το προφιλ νοημοσύνης τους αλλά και να αναπτύξουν τα υπόλοιπα είδη. Στόχος μας είναι να ”ξεκλειδώσουμε” την πόρτα που οδηγεί τα παιδιά στο να μάθουν να αγαπούν την μάθηση και ”να μάθουν” πώς να μαθαίνουν με τον δικό τους τρόπο και με κίνητρο την εσωτερική τους ικανοποίηση ότι τα καταφέρνουν και αυτοβελτιώνονται.\nΠοιες είναι ενδεικτικά οι δραστηριότητες που προσφέρει το The Key Creative School σαν ΚΔΑΠ και πες μας αν βασίζονται και αυτές στη θεωρία της Πολλαπλής Νοημοσύνης;\nΌλο το πρόγραμμα του ΚΔΑΠ έχει εκπαιδευτικό ρόλο και υπόβαθρο και στηρίζεται στην Ανάπτυξη της Πολλαπλής Νοημοσύνης των παιδιών. Τα παιδιά ερχόμενα στον χώρο μας έχουν την δυνατότητα να ενταχθούν σε ένα τμήμα με βάση την ηλικία τους και να έρχονται δυο φορές την εβδομάδα στο ΚΔΑΠ παρακολουθόντας τμήματα Πολλαπλής Νοημοσύνης (υπάρχει και δυνατότητα συμμετοχής μέσω ΕΣΠΑ). Αυτό πρακτικά σημαίνει ότι στα πλαίσια της κάθε θεματικής τα παιδιά ερχόμενα στον χώρο συμμετέχουν σε δραστηριότητες όπως Αρχιτεκτονικές Κατασκευές (Αναπτυξη Χωροταξικής Νοημοσύνης), Πειράματα (Ανάπτυξη Λογικομαθηματικής Νοημοσύνης), Θεατρικό Παιχνίδι (Ανάπτυξη Διαπροσωπικής Νοημοσύνης), Μουσική (Ανάπτυξη Μουσικης Νοημοσύνης), Χορός και Γυμναστική με Τραπολίνα (Ανάπτυξη Κιναισθητικής Νοημοσύνης) κ.ο.κ.\nΔίνεται έτσι η δυνατότητα στην Εκπαιδευτική ομάδα να παρατηρεί το κάθε παιδί μέσα από διαφορετικά εκπαιδευτικά αντικείμενα, να δημιουργεί δεσμούς με το παιδί και να ανακαλύπτει μαζί του με ποιό μέσο μαθαίνει καλύτερα, ποιο είδος Νοημοσύνης χρειάζεται ενίσχυση και με ποιόν τρόπο, ποιό είναι το Προφίλ Νοημοσύνης του.\nΤι κάνει ένα παιδί και κατά συνέπεια έναν ενήλικο ευτυχισμένο;\nΗ κατα κύριο λόγο κάλυψη των παρακάτω αναγκών\nΑνάγκη για Νέες Εμπειρίες και Ελευθερία στην Ανακάλυψη του Κόσμου\nΑνάγκη για Αναγνώριση και Αποδοχή\nΑνάγκη για Υπευθυνότητα\nΠου θα σας βρει κάποιος που ενδιαφέρεται να πάρει περισσότερες πληροφορίες;\nΒρισκόμαστε στην Καλαμαριά και συγκεκριμένα στον Άγιο Παντελεήμονα, στην οδό Δαβάκη 42, Τ.Κ. 55133. Οι Εγγραφές μας τόσο στο Νηπιαγωγείο όσο και στο ΚΔΑΠ ξεκινάνε 27 Αυγούστου! Μπορείτε να μας βρείτε στο facebook ή να επικοινωνήσετε μαζί μας στο 2310 433 337\nΑν θέλεις να διαβάσεις κάποια βιβλία που σχετίζονται με την Πολλαπλή Νοημοσύνη, μπορείς να αναζητήσεις κάποια προτεινόμενα βιβλία:\n-Δραστηριότητες για την Υποστήριξη των Πολλαπλών Τύπων Νοημοσύνης στο Νηπιαγωγείο, ΦΙΠΣ ΠΑΤ- ΣΙΛΕΡ ΠΑΜ, Εκδόσεις: Σαββάλας\n–Πολλαπλή Νοημοσύνη, Ελένη Γαρυφαλάκη, Εκδόσεις Διόπτρα\n– «On Teaching for Understanding: A Conversation with Howard Gardner» στο Authentic Learning, V. 50, N. 7, P . 4-7, April 1993, Brandt, R., διαθέσιμο στο διαδίκτυο\n–The frames of mind – Theory of multiple intelligences (1983), Gardner, H.\nΔείτε το FacebookLive που κάναμε μαζί με την Έλενα Παπά\nΓράφει η Μυρσίνη Καλογεράκη | Το Πράσινο Σύννεφο\nΜε αφορμή τη συμμετοχή του Πράσινου Σύννεφου στο Φεστιβάλ Bookpoints, επιλέξαμε τρία εικονογραφημένα παιδικά βιβλία , που τα αγαπάμε ιδιαίτερα για την όμορφη εικονογράφηση τους. Τα βιβλία αυτά έχουν εικονογραφηθεί από τρεις ιδιαίτερους δημιουργούς, που δεν αναπαριστούν απλά τα κείμενα, αλλά με τα χρώματα τους δημιουργούν ιστορίες μέσα στην ιστορία, δίνοντας φτερά στη φαντασία παιδιών, αλλά και μεγάλων!\nΟ Ξυλαράκης – Axel Scheffler | Εκδόσεις Ίκαρος\nΈνα βιβλίο για τη σημασία της ανάγκης όλων μας να περνάμε τα Χριστούγεννα μαζί με τα αγαπημένα μας πρόσωπα , με τις υπέροχες ξεχωριστές εικόνες του Scheffler να κυριαρχούν και να δίνουν ζωή στις περιπέτειες του Ξυλαράκη. Αγαπημένος εικονογράφος ακόμα και των πολύ μικρών παιδιών που αναγνωρίζουν τη δουλειά του σε όλα τα βιβλία!\nΧιονίζει….- Eric Carle | Εκδόσεις Καλειδοσκόπιο\nΈνα βιβλίο για πολύ μικρά παιδιά, που πρέπει να ανακαλύψουν τα ζωάκια που κρύβονται κάτω από το χιόνι. Ο Eric Carle μας έχει προσφέρει βιβλία με καταπληκτική εικονογράφηση, με θέματα που έχουν σχέση κυρίως με τη φύση, τα ζώα και τη φιλία και με το βιβλίο αυτό εισάγει τα πολύ μικρά παιδιά στον πολύχρωμο κόσμο του !\nΗ Μέρα που Τα Κραγιόνια τα Παράτησαν – Oliver Jeffers σε κείμενο Daywalt Drew |Εκδόσεις Ίκαρος\nΈνα βιβλίο που θα μας κάνει να δούμε τα χρώματα με άλλο μάτι! Μια ολοζώντανη ιστορία , γεμάτη χιούμορ με μοναδικές εικόνες από τον αγαπημένο Oliver Jeffers.\nΠαρουσιάσαμε ενδεικτικά τα βιβλία αυτά, γιατί πιστεύουμε ότι μπορούν να αποτελέσουν μια πρώτη επαφή με το έργο εξαίρετων εικονογράφων. Η λίστα με τους αγαπημένους εικονογράφους είναι πολύ μεγάλη και θα έπρεπε να γίνει μια ξεχωριστή αναφορά στους εξαιρετικούς Έλληνες εικονογράφους που έχουν δώσει νέα πνοή στο ελληνικό παιδικό – και όχι μόνο βιβλίο. Επισκεφθείτε με τα παιδιά σας το βιβλιοπωλείο της γειτονιάς και αφήστε να διαλέξουν μόνα τους βιβλία με εικόνες που βρίσκουν ελκυστικές. Είναι το πρώτο βήμα για τη δημιουργία ενός μικρού βιβλιόφιλου\nBOOKPOINTS l Πίσω από το βιβλίο: Η εικονογράφηση\nΣάββατο 9 Δεκεμβρίου 2017 • Το Πράσινο Σύννεφο\nPhoto credits: Κ. Στυλιάδης\nΤον Μάρτιο του 2016, ο Δήμαρχος Θεσσαλονίκης ανακοινώνει την έναρξη λειτουργίας του Γραφείου Αστικής Ανθεκτικότητας, στο πλαίσιο της ένταξης της Θεσσαλονίκης στο πρόγραμμα των «100 Ανθεκτικών Πόλεων»\nΤην Κυριακή 05/11 πραγματοποιήθηκε μία δράση στο πάρκο Μηνά Πατρικίου, στα πλαίσια της ευρύτερης προσπάθειας του Δήμου Θεσσαλονίκης και του παραπάνω προγράμματος, με τον τίτλο Resilient Thessaloniki, για ανάδειξη των δημόσιων χώρων (στη συγκεκριμένη περίπτωση πάρκων) και την ευαισθητοποίηση των πολιτών για πιο ενεργή συμμετοχή και διοργάνωση αντίστοιχων δράσεων.\nΑνέκαθεν μου άρεσαν τα πάρκα και πάντα ζήλευα τις ευρωπαϊκές πόλεις, που είχαν καταφέρει να διατηρούν ζωντανά τα πάρκα τους, όχι μόνο με τη μορφή υποδομών αλλά και με αυτή των ανθρώπων, που τα καταλαμβάνουν και τα χαίρονται.\nΕίμαι υπέρμαχος της άποψης πως Δήμος είμαστε εμείς οι πολίτες και πως δεν αρκούν τα παράπονα για τη διεκδίκηση ουσιαστικών και ποιοτικών δημόσιων χώρων. Πρέπει να αρχίσουμε να δημιουργούμε οι ίδιοι πολιτισμό, να φροντίζουμε τη γειτονιά μας, να συνεργαζόμαστε με τους γείτονές μας για το κοινό καλό. Πρέπει να δραστηριοποιηθούμε και τότε σίγουρα θα έχουμε αρωγό τον Δήμο και τους δημοτικούς μηχανισμούς.\nΈκανα πολλές ερωτήσεις και έμαθα πολλά, τα οποία και θα ήθελα να μοιραστώ μαζί σου. Αν έχεις και εσύ οποιαδήποτε απορία, άφησε το σχόλιό σου και θα προσπαθήσω με τη βοήθεια των αρμόδιων ανθρώπων να σου δώσω απάντηση και να εμπλουτίσω την ανάρτηση αυτή.\nΠείτε μας λίγα λόγια για το πρόγραμμα Resilient Thessaloniki. Σε τι αποσκοπεί το πρόγραμμα και πως τελικά μπορεί να ωφελήσει τον πολίτη;\nΜαρία Σιτζόγλου, Σύμβουλος του προγράμματος Resilient Thessaloniki, σε θέματα Κοινωνικού και Συμμετοχικού Σχεδιασμού: To 2014 η Θεσσαλονίκη πήρε μέρος σε μία διαγωνιστική διαδικασία μεταξύ εκατοντάδων πόλεων του κόσμου και κατάφερε να ενταχθεί στο διεθνές δίκτυο πόλεων “100 Ανθεκτικές πόλεις” – “100 Resilient Cities” pioneer by the Rockefeller Foundation.\nΤο πρόγραμμα “Ανθεκτική Θεσσαλονίκη” – “Resilient Thessaloniki” ξεκίνησε τον Μάρτιο 2016 με τη δημιουργία του Γραφείου Αστικής Ανθεκτικότητας του Δήμου Θεσσαλονίκης. Στόχος του προγράμματος είναι η διαμόρφωση και η προώθηση της μακροπρόθεσμης “Στρατηγικής Αστικής Ανθεκτικότητας – Θεσσαλονίκη 2030”, που απαντάει στις σημερινές αλλά και ενδεχόμενες μελλοντικές προκλήσεις και χρόνιες πιέσεις της πόλης μας, διαμορφώνοντας μία πιο ανθεκτική, βιώσιμη και φιλική πόλη.\nΜία πρόκληση για την πόλη μπορεί να είναι ένας ισχυρός σεισμός, όπως επίσης μπορεί να είναι και η απεργία της αστικής συγκοινωνίας για μία μέρα. Είναι προετοιμασμένοι οι μηχανισμοί της πόλης μας για να ανταποκριθούν σε μία τέτοια απρόσμενη κατάσταση; Γνωρίζουμε άραγε εμείς οι πολίτες πως να ανταποκριθούμε σε μία τέτοια κατάσταση στην καθημερινότητά μας;\nΜία χρόνια πίεση για την πόλη μπορεί να είναι η ατμοσφαιρική ρύπανση, όπως επίσης μπορεί να είναι και η έλλειψη πρασίνου ή ευχάριστων ανοιχτών χώρων στη γειτονιά μας. Πως οι χρόνιες αυτές πιέσεις αντιμετωπίζονται στο επίπεδο στρατηγικών αποφάσεων των φορέων της πόλης αλλά και σε επίπεδο καθημερινής νοοτροπίας όλων μας;\nΤο πόσο συχνά μπορεί να χρησιμοποιούμε το αυτοκίνητό μας ή να φροντίζουμε το δημόσιο χώρο έξω από την κατοικία μας, συμβάλλει σημαντικά σε κάθε έργο μεγαλύτερης κλίμακας και συνεπώς στην βελτίωση της ποιότητας της καθημερινής μας ζωής.\nΣυνοψίζοντας, λοιπόν, ο σκοπός αυτής της στρατηγικής Αστικής Ανθεκτικότητας είναι να συνδυάσει και να προωθήσει μεγάλης κλίμακας σχέδια, όπως για παράδειγμα την αποτελεσματική διαχείριση αστικών απορριμμάτων ή την ανάπτυξη συστήματος διαχείρισης κινδύνου από ενδεχόμενες φυσικές καταστροφές, μέχρι τη δημιουργία προγραμμάτων κλίμακας γειτονιάς, όπως τα Ανοιχτά Σχολεία στη γειτονιά και την προώθηση συμμετοχικών διαδικασιών με γονείς και παιδιά για την εξασφάλιση ασφαλών διαδρομών των μαθητών από και προς το σχολείο.\nΜπορείτε να μας δώσετε μερικές ιδέες για τη χρήση των δημόσιων χώρων από τους πολίτες; Σε ποιες περιπτώσεις χρειάζεται ειδική άδεια;\nΜαρία Σιτζόγλου, Σύμβουλος του προγράμματος Resilient Thessaloniki, σε θέματα Κοινωνικού και Συμμετοχικού Σχεδιασμού: Ο δημόσιος χώρος αποτελεί τον καθημερινό χώρο όλων μας, καθώς είναι το πεδίο που κινούμαστε, συναντιόμαστε, εκφράζουμε τις απόψεις μας αλλά και επιλέγουμε για ψυχαγωγία και ξεκούραση. Τι καλύτερο λοιπόν από το να συν- δημιουργούμε και να συν- αποφασίζουμε για το δημόσιο χώρο της γειτονιάς μας.\nΟι ιδέες και προτάσεις που έχουμε δει να διοργανώνονται με πρωτοβουλία της γειτονιάς, ποικίλουν από το σχεδιασμό παιχνιδιών στα πλακόστρωτα δάπεδα και ανάγνωση παραμυθιών μέχρι τη διοργάνωση δείπνου γειτονιάς και θερινού σινεμά στο πάρκο.\nΗ χρήση του δημόσιου χώρου αποτελεί δικαίωμα όλων μας, προφανώς και ο καθένας μπορεί να διοργανώσει κάτι στη γειτονιά του παρέα με τους φίλους του αρκεί σαφώς να μην επιβαρύνει ή δυσχεραίνει την ομαλή καθημερινότητα της γειτονιάς. Στην περίπτωση που η δράση μας προϋποθέτει την αποκλειστική χρήση κάποιου χώρου τότε θα πρέπει να αναζητήσουμε τον τρόπο αδειοδότησης.\nΜε πιο απλά λόγια, μπορεί για παράδειγμα το πάρκο της γειτονιάς μας να έχει ένα αμφιθέατρο, το οποίο θέλουμε ως πολίτες να χρησιμοποιήσουμε για μία βράδια θερινού σινεμά. Προκύπτουν τότε οι εξής απορίες: Που πρέπει να απευθυνθούμε; Πως θα πάρουμε ρεύμα; Πόσο καιρό πριν πρέπει να καταθέσω κάποιο αίτημα; Ποιους θα χρειαστεί να ενημερώσουμε;\nΤα ερωτήματα αυτά αφορούν πληροφορίες που υπάρχουν αποσπασματικά χωρίς όμως να είναι συγκεντρωμένες ως βήματα, διαθέσιμες και γνωστές σε όλους μας. Αυτός είναι ο κύριος στόχος μας, να δημιουργήσουμε μία ανανεωμένη ενιαία διαδικασία, απλή και προσβάσιμη από όλους, που θα δίνει την ευκαιρία στον καθένα από εμάς να έχει μία ολοκληρωμένη εικόνα των δυνατοτήτων και των προϋποθέσεων για την υλοποίηση της ιδέας μας που θέλουμε να πραγματοποιήσουμε στη γειτονιά μας.\nΓια την απλοποίηση της υφιστάμενης διαδικασίας παραχώρησης του δημόσιου χώρου για δράσεις πολιτών και παράλληλα την καλύτερη ενημέρωση, σχεδιάζουμε μία ανανεωμένη διαδικασία στα πρότυπα άλλων πόλεων που με επιτυχία έχουν καταφέρει να εμπνέουν και ενθαρρύνουν τους γείτονες να συνεργαστούν μεταξύ τους και να αναλάβουν δράση στη γειτονιά τους!\nΠοιος δεν θα ήθελε στο πάρκο της γειτονιάς να διοργανώνονται ομαδικά παιχνίδια από παιχνίδι θησαυρού μέχρι scrabble, ημέρες ανοιχτής βιβλιοθήκης οπού πηγαίνοντας στο πάρκο μπορείς να διαβάσεις βιβλία της τοπικής βιβλιοθήκης ή πικ νικ γειτονιάς.\nΤι απαιτεί αυτό; Τίποτα περισσότερο από τη συνεργασία της γειτονιάς!\nΠόσο δύσκολο είναι; Το ξεκίνημα αποτελεί πρόκληση αλλά εάν γίνει η αρχή κάθε επόμενη δράση θα είναι όλο και πιο εύκολη.\nΣτόχος της πιλοτικής δράσης “Πάρκο όπως το θες!”, στο πάρκο Μηνά Πατρικίου ήταν ακριβώς αυτός – να γίνει η αρχή!\nΤι ακριβώς συνέβη στο Πάρκο Μηνά Πατρικίου την Κυριακή 5 Νοεμβρίου; Πως ανταποκρίθηκε ο κόσμος; Ποιο ήταν το μήνυμα που θέλατε να μεταδώσετε;\nΜαρία Σιτζόγλου, Σύμβουλος του προγράμματος Resilient Thessaloniki, σε θέματα Κοινωνικού και Συμμετοχικού Σχεδιασμού: Προφανώς δεν μπορούμε να ισχυριζόμαστε ότι δημιουργούμε μία λειτουργική διαδικασία χωρίς να την δοκιμάσουμε πριν την οριστικοποιήσουμε κι έτσι φτάνουμε στην Κυριακή 5 Νοεμβρίου και την δράση – πείραμα ¨Πάρκο όπως το θες!”.\nΑπό την πρώτη στιγμή της προσπάθειας, αποφασίστηκε να διοργανωθεί μία πιλοτική δράση, που θα τεστάρει αυτή τη διαδικασία, ελπίζοντας ότι θα αποκαλύψει κάθε αδύναμο σημείο που μπορεί να έχει ξεφύγει.\nΜε την ένθερμη υποστήριξη της Ε’ Δημοτικής Κοινότητας, που αγκάλιασε αυτή την προσπάθεια, ξεκινώντας από τον περασμένο Απρίλιο, ανδιοργανώθηκαν συμμετοχικά εργαστήρια με ανοιχτό κάλεσμα προς όλους, με στόχο το σχεδιασμό της πιλοτικής δράσης στο πάρκο. Οι εργασίες των εργαστηρίων οδήγησαν στη δημιουργία ενός πυρήνα ενεργών πολιτών που αφιέρωσαν χρόνο και τις γνώσεις τους για το συντονισμό και τη διεξαγωγή της δράσης “Πάρκο όπως το θες!”, στο πάρκο Μηνά Πατρικίου.\nΚάθε δραστηριότητα που πραγματοποιήθηκε αποτελεί ιδέα που κατατέθηκε από πολίτες στη διάρκεια των συμμετοχικών εργαστηρίων και υλοποιήθηκε με πρωτοβουλία, προσωπικό χρόνο και πόρους από τους ενεργούς πολίτες του πυρήνα συντονισμού. Τον πυρήνα αυτό ενδυνάμωσαν και άλλες ομάδες εθελοντών και χορηγών που αναγνώρισαν την αξία και το στόχο της προσπάθειας αυτής.\nPhoto credits: Γ. Σημιτόπουλος\nΠως μοιάζει η επόμενη μέρα; Πέτυχε το πείραμα; Τι ακολουθεί; Πως μπορούν να ενημερώνονται οι πολίτες για τα επόμενα στάδια του Resilient Thessaloniki;\nΜαρία Σιτζόγλου, Σύμβουλος του προγράμματος Resilient Thessaloniki, σε θέματα Κοινωνικού και Συμμετοχικού Σχεδιασμού: Θεωρούμε ότι το πείραμα πέτυχε, η πιλοτική δράση είχε απήχηση στη γειτονιά καθώς ο κόσμος στο πάρκο συμμετείχε στις δραστηριότητες, αναζήτησε με ενθουσιασμό περισσότερες πληροφορίες και στα πλαίσια της ανοιχτής διαδραστικής συζήτησης την Κυριακή στο πάρκο, δήλωσε ενδιαφέρον να μάθει πως και ακολουθώντας ποια διαδικασία μπορεί να διοργανώσει κάτι αντίστοιχο και στην δική του γειτονιά!\nΌπως αναφέραμε και νωρίτερα, η δράση – πείραμα “Πάρκο όπως το θες!” αποτέλεσε την πιλοτική εφαρμογή της απλοποιημένης διαδικασίας παραχώρησης χώρου με τίτλο “Διαδικασία Αδειοδότησης Συμμετοχικών Δράσεων και Προσωρινών Παρεμβάσεων στη γειτονιά”. Ο τίτλος είναι λίγο μεγάλος γιατί στόχο έχει να καλύψει επαρκώς όλες τις ιδέες και ανάγκες πολιτών για την γειτονιά!\nΗ διαδικασία δεν είναι ακόμη θεσμοθετημένη, καθώς αυτή τη στιγμή βρισκόμαστε στο στάδιο επεξεργασίας των νέων δεδομένων μετά τη διεξαγωγή της πιλοτικής δράσης. Τα επόμενα βήματα είναι να οριστικοποιηθεί η διαδικασία και παράλληλα να ολοκληρωθεί ο οδηγός ενδυνάμωσης πολιτών “From Idea to Action” που θα περιλαμβάνει μία εργαλειοθήκη και κατάλογο καλών πρακτικών, τον οποίο ο καθένας μας μπορεί να συμβουλεύεται για να υλοποιήσει κάθε ευφάνταστη ιδέα του για τη γειτονιά.\nΕίναι σημαντικό να πούμε εδώ ότι η ανανεωμένη διαδικασία αλλά και ο οδηγός “From Idea to Action” προορίζεται να ανέβει στην ιστοσελίδα του Δήμου Θεσσαλονίκης, με στόχο να μπορεί να γίνεται κατάθεση του αιτήματος αλλά και κατάλληλη ενημέρωση για τη διαδικασία με ένα κλικ!\nΓια να μείνετε συντονισμένοι για τα επόμενα στάδια και την ολοκλήρωση αυτής της προσπάθειας αλλά και για αντίστοιχα προγράμματα που προωθούν τη συμμετοχή των πολιτών, ακολουθήστε τη σελίδα Resilient Thessaloniki στο Facebook!\nΠαράλληλα με τις διάφορες δράσεις για τα παιδιά, πραγματοποιήθηκαν και κάποιες συζητήσεις. Μπορείτε να μοιραστείτε μαζί μας με λίγα λόγια τις ιδέες που κατατέθηκαν και τα συμπεράσματα στα οποία καταλήξατε;\nΓεωργία Ποζουκίδου, Επίκουρη Καθηγήτρια του Τμήματος Μηχανικών Χωροταξίας και Ανάπτυξης, ΑΠΘ: Αν και η επεξεργασία των καταγεγραμμένων ιδεών δεν έχει ολοκληρωθεί, μπορούμε να αναφέρουμε ότι πάγιο ζητούμενο των κατοίκων αποτελεί η δημιουργία ενός καθαρού και φιλόξενου πάρκου κυρίως για τα παιδιά. Προς αυτή την κατεύθυνση προτάθηκε η συστηματική καθαριότητα του πάρκου και η συντήρηση των ήδη υπαρχουσών εγκαταστάσεων, καθώς και η τοποθέτηση νέου αστικού εξοπλισμού. (π.χ. η καλύτερη συντήρηση της παιδικής χαράς, εγκατάσταση υποδομών πικ-νικ κα).\nΟι κάτοικοι της περιοχής αναγνωρίζουν το γεγονός ότι δεν υπάρχει ο ανάλογος σεβασμός προς τον χώρο του πάρκου και δεδομένου ότι οι βασικότεροι χρήστες του είναι παιδιά, προτείνουν δράσεις όπως η οργάνωση εκδηλώσεων στο θεατράκι αλλά και η ανάγκη να δημιουργηθούν χώροι και κατ΄ επέκταση δραστηριότητες που θα απευθύνονται στους εφήβους της περιοχής (χώρος στάθμευσης για τα ποδήλατα, πίστες για skate, τέρματα ποδοσφαίρου κα).\nΑκόμη, αν και αρκετοί ήταν αυτοί που δήλωσαν πως χρησιμοποιούν το πάρκο για τη βόλτα των σκύλων τους, ακόμα περισσότεροι εξέφρασαν την άποψη πως θα πρέπει να υπάρξει ειδικός (περιφραγμένος) χώρος για τα σκυλιά. Τέλος εκφράστηκε από αρκετούς η ανησυχία για την ύπαρξη παραβατικής συμπεριφοράς στο πάρκο.\nΝα σημειωθεί ότι η πλειοψηφία των ατόμων που συμμετείχαν στη συζήτηση είναι κάτοικοι της περιοχής που γειτνιάζει με το πάρκο, το οποίο επισκέπτονται πάνω από τρεις φορές την εβδομάδα.\nΠοιος ο ρόλος του Πανεπιστημίου (ΑΠΘ) σε αυτή τη δράση; Πως συνδέεται τελικά ένα πάρκο με το Πανεπιστήμιο, τη Βιβλιοθήκη, το Δήμο και τελικά τον πολίτη;\nΓεωργία Ποζουκίδου, Επίκουρη Καθηγήτρια του Τμήματος Μηχανικών Χωροταξίας και Ανάπτυξης, ΑΠΘ: Ο στόχος της συμμετοχής του τμήματος Μηχανικών Χωροταξίας και Ανάπτυξης του ΑΠΘ στη δράση είναι η ενεργοποίηση των κατοίκων της γειτονιάς ως προς την ανάληψη πρωτοβουλιών για υλοποίηση δράσεων στο πάρκο τους. Μέσα από μια σειρά ερωτήσεων και παιχνιδιών οι χρήστες του πάρκου μπαίνουν σε μια διαδικασία προβληματισμού σε σχέση με το τι δράσεις θα ήθελαν οι ίδιοι να υλοποιήσουν στο πάρκο τους καθώς και το πλαίσιο (διοικητικό και θεσμικό) μέσα στο οποίο θα μπορούσαν να τις υλοποιήσουν.\nΣτο πλαίσιο της πρωτοβουλίας Πάρκο όπως το Θες, οι πολίτες, το Αριστοτέλειο Πανεπιστήμιο, οι διοικητικές δομές του Δήμου Θεσσαλονίκης καθώς και οι τοπικοί πόροι & φορείς όπως πχ η παιδική βιβλιοθήκη της Δελφών, που βρίσκεται κοντά στο πάρκο, αποτελούν ισότιμα μέλη ενός συνεργατικού σχήματος που έχει στόχο την συν-επικοινωνία, τον συν-σχεδιασμό και την συν-απόφαση για την άρση της απομόνωσης και την επανεξοικείωση με το δημόσιο χώρο. Άποψη μας είναι ότι η δράση αυτή ενσαρκώνει ουσιαστικά ένα αναδυόμενο μοντέλο αστικής διακυβέρνησης, στο οποίο ο σχεδιασμός έχει επίκεντρο τον άνθρωπο και η εμπειρική γνώση των αποδεκτών του σχεδιασμού αποκτά βαρύνουσα σημασία και αξία και λειτουργεί συμπληρωματικά με την επιστημονική γνώση.\nΑρκεί το μεράκι των πολιτών για την ανάδειξη και ενεργοποίηση του δημόσιου χώρου; Πόσο τον βοηθά το υφιστάμενο πλαίσιο να αναλάβει δράση; Μήπως υπάρχουν πολλά εμπόδια και περιττές διαδικασίες; Τι μπορεί να κάνει το Resilient Thessaloniki για αυτό;\nΔημήτρης Θεοδωράκος, Ενεργός πολίτης: Η πρωτοβουλία του κάθε πολίτη ατομικά αλλά και η ενεργός συμμετοχή ομάδων πολιτών συλλογικά, αποτελεί μια πολύ καλή αρχή για την ανάδειξη και διεκδίκηση του δημόσιου χώρου, ωστόσο αυτό από μόνο του δεν είναι αρκετό. Η αλλαγή νοοτροπίας και η υιοθέτηση μια διαφορετικής κουλτούρας γύρω απ’ τον δημόσιο χώρο από τους πολίτες είναι μια δύσκολη και χρονοβόρα διαδικασία, στην οποία για να φανούν αποτελέσματα και ουσιαστική αλλαγή χρειάζεται συνεχής προσπάθεια. Η γραφειοκρατία καθώς και το υφιστάμενο πλαίσιο που υπάρχει γύρω από τον δημόσιο χώρο, λειτουργεί πολλές φορές ανασταλτικά, αποθαρρύνοντας τους πολίτες.\nΤο Resilient Thessaloniki στο πλαίσιο της στρατηγικής Θεσσαλονίκη 2030, που εκπόνησε το προηγούμενο διάστημα βάση του 2ου στόχου, έθεσε ως πυλώνα τη διαμόρφωση μιας ανοιχτής πόλης, που ενισχύει τις πρωτοβουλίες των πολιτών και βελτιώνει την προσβασιμότητα τους στους ελεύθερους δημόσιους χώρους, γεγονός που σημαίνει ότι αναγνωρίζεται αυτή η ανάγκη της κοινωνίας των πολιτών και είναι στο χέρι μας να την εκμεταλλευτούμε. Κάτι που γίνεται αυτή τη στιγμή με την ανανεωμένη διαδικασία παραχώρησης του δημοσίου χώρου, το όποιο θα είναι ένα σημαντικό εργαλείο για εμάς, που θέλουμε να κάνουμε δράσεις μέσα σε πάρκα και πεζοδρόμους, καθώς θα απλοποιήσει τη διαδικασία και θα μειώσει το χρόνο έγκρισης του αιτήματος.\nΑρκεί το μεράκι των πολιτών για την ανάδειξη και ενεργοποίηση του δημόσιου χώρου; Εσένα προσωπικά τι σε κινητοποίησε, Έλενα, να αναλάβεις δράση μέσω της παιδικής βιβλιοθήκης;\nΈλενα Χρυσαφίδου, Αρχιτέκτονας, Εθελόντρια Δημοτικής Βιβλιοθήκης Δελφών: Η ενεργοποίηση και το μεράκι των πολιτών δεν αρκούν. Αν δεν έχουν σύμμαχο τους την πολιτεία και τους θεσμούς που θα τους επιτρέψουν να υλοποιήσουν τα σχέδια τους για τη βελτίωση του δημόσιου χώρου.\nΑυτή η βοήθεια είναι αναγκαία γιατί σε κάθε δημόσιο χώρο εμπλέκονται πολλά αντικρουόμενα συμφέροντα. Πιστεύω στη συνεργασία πολιτών και φορέων. Αν δεν υπάρχει τα οράματα δεν μπορούν να φτάσουν μακριά. Μπορεί ακόμα η παντελής έλλειψη διάθεσης από τη μεριά της πολιτείας να έχει προς όφελός της ενεργούς πολίτες, να προκαλέσει την αδιαφορία τους και την απογοήτευσή τους.\nΗ διάθεση μου να προσφέρω στους συμπολίτες μου και στα παιδιά της γειτονιάς μου βρήκε πολλή θετική ανταπόκριση από τους υπεύθυνους των βιβλιοθηκών του Δήμου Θεσσαλονίκης, όπως επίσης και οι πολύ καλές σχέσεις με το προσωπικό της βιβλιοθήκης Δελφών.\nΔεν συνάντησα προσκόμματα, αλλά αντίθετα, μετά από χρόνια εθελοντικής προσφοράς και αμοιβαίας εμπιστοσύνης μου έδωσαν απεριόριστη ελευθερία να δράσω.\nΒίβιαν, έχεις χρησιμοποιήσει ξανά το Πάρκο Μηνά Πατρικίου με την προσωπική σου ιδιότητα και δράση Tópio. Για ποιό λόγο ασχολείσαι με τον συγκεκριμένο δημόσιο χώρο?\nΒίβιαν Δούμπα, Πολεοδόμος, Ιδρύτρια TOPIO: Το Πάρκο Μηνά Πατρικίου, ή Πάρκο Κρήτης όπως το λέμε στη γειτονιά, δεν το επέλεξα τυχαία.\nΟ πρώτος λόγος είναι ότι το πάρκο βρίσκεται στη γειτονιά που έχουμε γεννηθεί και μεγαλώσει δυο γενιές της οικογένειας μου: η μητέρα μου, και ο αδερφός μου και εγώ. Οπότε, το πάρκο είναι ο πρώτος δημόσιος χώρος με τον οποίο ήρθα σε επαφή, οι πρώτες μου κούνιες, η πρώτη μου βόλτα με καρουζέλ, ο πρώτος μου χιονοπόλεμος και το πρώτο μου άραγμα σε παγκάκια. Το έχω συνδυάσει με πολλές στιγμές της ζωής μου, και γνωρίζω προσωπικά τον χαρακτήρα της περιοχής αλλά και τους ανθρώπους που κατοικούν και εργάζονται εκεί, οπότε δεν θα μπορούσα να κάνω διαφορετική επιλογή για την πιλοτική εφαρμογή του προγράμματος του Tópio.\nΕπίσης, το συγκεκριμένο πάρκο αποτελεί μια από τις καλές περιπτώσεις δημόσιων και ανοιχτών χώρων στη Θεσσαλονίκη, καθώς η διαμόρφωση του επιτρέπει για διαφορετικές παράλληλες χρήσεις: πράσινες ανοιχτές επιφάνειες, παιδική χαρά, δέντρα, χώρους ξεκούρασης και συνάθροισης και το πολύ σημαντικό θεατράκι. Βλέποντας όλες αυτές τις ευκαιρίες και δυνατότητες του πάρκου, θέλησα να εξερευνήσω το πως και πόσο ακόμα μπορούμε να βελτιώσουμε το πάρκο με μικρές παρεμβάσεις οι οποίες θα μας κάνουν βασικά να το δούμε διαφορετικά και να “εκμεταλλευτούμε” την καλή διαμόρφωση και υποδομή που διαθέτει ήδη.\nΤέλος, το πάρκο βρίσκεται σε μια περιοχή η οποία διαθέτει έντονο χαρακτήρα γειτονιάς: έχει κατοικία, έχει πολλά καταστήματα τόσο στους κεντρικούς δρόμους όσο και στα στενάκια, περιφερειακά του πάρκου υπάρχουν σχολικές υποδομές όλων των βαθμίδων, υπάρχουν καφενεία, καφετέριες, εστιατόρια και μπαρ για όλες τις ηλικίες, φορείς και ομάδες πολιτισμού ποικίλων αντικειμένων και κλίμακας, και γενικότερα, είναι μια ζωντανή περιοχή η οποία αγκαλιάζει το πάρκο.\nΥπάρχει, λοιπόν, τόσο η προσωπική μου σύνδεση, όσο και το ανθρώπινο δυναμικό και η υποδομή ώστε όλη αυτή η ενέργεια της γειτονιάς να εκφραστεί στο πάρκο και από ένας απλός δημόσιος χώρος να γίνει ο τόπος συνάντησης της κοινότητας και έκφρασης της δημιουργικότητας, να γίνει η καρδιά της γειτονιάς.\nΔείτε εδώ το Σχέδιο της Στρατηγικής για την Αστική Ανθεκτικότητα «Θεσσαλονίκη 2030»\nΤι είναι το Resilient Thessaloniki – Ενισχύοντας την Αστική Ανθεκτικότητα της Πόλης\nΓράφει η Κολαρά Πέπη, MSc Λογοθεραπεύτρια – Ειδική παιδαγωγός | ΑΛΜΑ, Αγωγή Λόγου, Μάθησης και Αυτονομίας\nΗ νέα σχολική χρονιά άρχισε και μαζί με τις γεμάτες τσάντες των παιδιών μας, γέμισαν και οι δικές μας καρδιές και σκέψεις με διάφορα συναισθήματα…\nΣυγκίνηση για το νέο του ξεκίνημα, αγωνία για το πώς θα τα καταφέρει, περηφάνια για τις πρώτες του σχολικές επιτυχίες, υποσχέσεις για αλλαγές σε πράγματα και καταστάσεις που την προηγούμενη σχολική χρονιά μας ταλαιπώρησαν …\nΚι εμείς ως γονείς, παρατηρητές αυτής της φάσης της ζωής των παιδιών μας, προσπαθούμε να ισορροπήσουμε καταστάσεις ανάμεσα σε καθημερινές δικές μας υποχρεώσεις και τις σχολικές απαιτήσεις στο σπίτι. Δεν είναι σπάνιο φαινόμενο οι συχνές εντάσεις γύρω από τα σχολικά μαθήματα, οι απογοητεύσεις και τα κλάματα! Τι μπορούμε να κάνουμε όμως έτσι ώστε να μπορέσουμε όλοι μαζί, σαν οικογένεια, να λειτουργήσουμε αρμονικά και ήρεμα;\nΑγαπητοί γονείς, δε θέλω να σας απογοητεύσω αλλά συνταγές δεν υπάρχουν! Και δεν υπάρχουν απλά και μόνο γιατί κάθε οικογένεια είναι τόσο μοναδική και διαφορετική που εδώ η φράση “one size fits all” δεν ισχύει. Ευτυχώς δηλαδή!\nΥπάρχουν όμως κάποιοι παράγοντες που αφορούν όλες τις οικογένειες και που αν τους γνωρίζουμε μπορούμε να υποστηρίξουμε τη σχολική μελέτη στο δικό μας σπίτι καλύτερα. Να ορίσουμε πιο αντικειμενικά τις δικές μας επιθυμίες και προσδοκίες, έτσι ώστε να κάνουμε τις απαραίτητες αναπροσαρμογές στη δική μας οικογένεια.\nΚαταρχήν, ενώ η διαδικασία μελέτης στο σπίτι φαντάζει σε πρώτη ματιά μια εύκολη υπόθεση, στο βάθος της, είναι μια σύνθετη διαδικασία. Είναι σημαντικό να τονισθεί ο τρισδιάστατος χαρακτήρας της καθώς η αποτελεσματικότητά της εξαρτάται από παράγοντες που αφορούν το σχολείο, τους γονείς και τα παιδιά.\nΑς αναλύσουμε λοιπόν αυτόν τον τρισδιάστατο χαρακτήρα της.\nΞεκινώντας από το σχολείο θα πρέπει να γνωρίζουμε ότι η προσωπικότητα του δασκάλου, ο τρόπος που προσεγγίζει τη μαθησιακή διαδικασία, το πόσο «φορτώνει» τα παιδιά με καθήκοντα, το πως διαχειρίζεται τις σχέσεις ανάμεσα στους συμμαθητές μέσα στην τάξη επηρεάζουν τη σχολική μελέτη στο σπίτι. Καθορίζουν τον τρόπο που το παιδί μας θα μάθει, την αγάπη του και τα κίνητρά του για τη μάθηση, τον ελεύθερο χρόνο του αλλά και τη ματιά του απέναντι στο θεσμό του σχολείου γενικά.\nΟι γονείς από την άλλη πλευρά έρχονται, ασυνείδητα, να θυμηθούν τα δικά τους προσωπικά βιώματα ως μαθητές. Να ανατρέξουν στο παρελθόν τους και από μια άλλη θέση πια να επαναλάβουν ή να αποφύγουν παρόμοιες εμπειρίες στα δικά τους παιδιά. Οι δικές τους προσωπικές υποχρεώσεις, το μέγεθος της οικογένειας, ο τρόπος τους να διαχειρίζονται την καθημερινότητα τους συμβάλλουν στην ηρεμία ή όχι της οικογενειακής ατμόσφαιρας, μέσα στην οποία τελούνται και τα σχολικά μαθήματα.\nΦτάνοντας στα παιδιά, θα πρέπει να κατανοήσουμε ότι το σχολείο αποτελεί κατ’ αρχήν μια δική τους υποχρέωση. Το γνωστικό τους υπόβαθρο, το μαθησιακό τους στυλ, οι ικανότητες αλλά και οι αδυναμίες τους, το πόσο αυτόνομα είναι – ή αλλιώς τα επιτρέψαμε να είναι- ο τρόπος που αντιμετωπίζουν τις νέες προκλήσεις και πάνω από όλα τα κίνητρά τους για το σχολείο καθορίζουν και το ρόλο τους ως μαθητές και το πώς διαχειρίζονται τις υποχρεώσεις που απορρέουν από αυτόν το ρόλο.\nΑφού ο καθένας μας κάνει μια ενδοσκόπηση στα παραπάνω ας θυμόμαστε ότι:\nΟι πρώτες μέρες, ιδιαίτερα για τους μαθητές της πρώτης τάξης, μπορεί να είναι συγκινησιακά φορτισμένες. Δώστε την ευκαιρία στο παιδί σας αλλά και σε σας να εκφράσετε τα συναισθήματά σας και να τα συζητήσετε μεταξύ σας. Ακούστε το με προσοχή, συζητήστε με άλλους γονείς, δώστε χρόνο στα συναισθήματά σας να βρουν τη θέση τους.\nΔεχθείτε τον τρόπο που εκτελεί τα καθήκοντα του, ακόμη και αν διαφέρει από το δικό σας τρόπο, αρκεί να είναι αποτελεσματικός. Συζητήστε και προχωρήστε σε κοινές συμφωνίες σε πράγματα που δε λειτουργούν καλά ώστε τα παιδιά να αναλάβουν το βάρος της απόφασής. Κάντε μετά από κάποιο διάστημα την απαραίτητη αξιολόγηση των αποτελεσμάτων της κοινή σας συμφωνίας.\nΔημιουργήστε στο σπίτι ατμόσφαιρα συναισθηματικής ασφάλειας, ορίζοντας ένα ήσυχο χώρο εργασίας, την ώρα μελέτης που θα πρέπει να είναι οριοθετημένη, την πρόσβαση του στα απαραίτητα (πρόγραμμα, απαραίτητος εξοπλισμός).\nΟργανώστε έτσι την καθημερινότητα σας ώστε να δημιουργηθεί μια ρουτίνα, καθώς με αυτό τον τρόπο τα παιδιά μπορούν να αυτοπροσδιορίζονται και κατά συνέπεια να αυτονομούνται.\nΣτις συναντήσεις σας με το δάσκαλο δείξτε τον απαραίτητο σεβασμό για το έργο του, παρακολουθήστε τις κοινές συναντήσεις που ο εκπαιδευτικός έχει ορίσει, ενημερωθείτε για την πορεία του παιδιού σας σε προσωπικές συναντήσεις μαζί του και διατυπώστε τυχόν ερωτήματά σας με σαφήνεια και συντομία.\nΓνωρίστε και συζητήστε όλους τους δασκάλους που έχει το παιδί σας. Σε μαθήματα που δεν έχουν μεγάλη γνωστική επιβάρυνση (γυμναστική, μουσική, καλλιτεχνικά κτλ.), θα μπορέσετε να πάρετε χρήσιμες πληροφορίες για την προσωπικότητα του παιδιού σας και να το γνωρίσετε καλύτερα.\nΟργανώστε συναντήσεις με τους συμμαθητές του παιδιού σας και τους γονείς τους μέσα στα Σαββατοκύριακα ή τις αργίες. Αυτό βοηθάει τα παιδιά να δένονται περισσότερο μεταξύ τους και το σχολείο αποκτά τον κοινωνικό χαρακτήρα που του αναλογεί.\nΑναζητήστε έγκαιρα βοήθεια από κάποιον ειδικό σε περίπτωση που κάτι σας προβληματίζει.\nΚλείνοντας, εύχομαι όλοι μας ως γονείς να απολαμβάνουμε την κάθε μέρα μαζί με τα παιδιά μας κι όχι απλά να λειτουργούμε διεκπεραιωτικά απέναντι στις ανάγκες τους! Ας μην ξεχνάμε ότι το σχολείο και οι υποχρεώσεις του θα φύγουν κάποια στιγμή από την κοινή μας ζωή. Ας μην επιτρέψουμε λοιπόν, αυτά τα τόσο μοναδικά και πολύτιμα παιδικά χρόνια να γεμίσουν με αρνητικά συναισθήματα που θα στοιχειώσουν τις μετέπειτα σχέσεις τους μαζί μας. Και αυτό γιατί πολύ απλά, παρόλο που θα ακουστεί κοινότυπο, τα αγαπάμε και θέλουμε το καλύτερο γι’ αυτά!\nΛίγα Λόγια για την Κολαρά Πέπη\nΗ Κολαρά Πέπη, είναι απόφοιτος του Τμήματος Λογοθεραπείας και Ειδικής Αγωγής του Freie University of Berlin και του Humboldt University of Berlin. Επίσης, είναι απόφοιτος του Παιδαγωγικού Τμήματος Προσχολικής Αγωγής του ΑΠΘ. Πραγματοποίησε μεταπτυχιακές σπουδές στο Loyola University U.S.A. και ειδικεύτηκε σε θέματα μαθησιακών δυσκολιών και διαταραχών λόγου και ομιλίας σε παιδιά. Συνεργάστηκε ως επιστημονικός συνεργάτης με την Δ΄ Πανεπιστημιακή Κλινική του νοσοκομείου ΑΧΕΠΑ, δίδαξε σε Σχολές Γονέων διαφόρων δήμων, συμμετείχε σε συνέδρια όπου παρουσίασε θέματα της ειδικότητάς της κι έχει δημοσιεύσεις σε περιοδικά που αφορούν τον τομέα της. Έχει εργαστεί, για περισσότερα από είκοσι έτη, ως Ειδική Παιδαγωγός σε τμήματα ένταξης νηπιαγωγείου στο δημόσιο τομέα και στον ιδιωτικό τομέα ως επιστημονική υπεύθυνη του Κέντρου Αγωγής Λόγου & Μάθησης «ΑΛΜΑ».\nHow (NOT) to behave in a museum ~ video by Musea Brugge\nLarge bags? ❌\nShouting to your friend to come see this or that? ❌\nWe’ll have none of that in #Bruges thank you very much. Here’s how (NOT) to behave in a museum. Courtesy of Musea Brugge\nPosted by Visit Bruges on Tuesday, June 20, 2017\nEye Am Thessaloniki – Η πόλη μέσα από τα δικά μου μάτια\nΤο κοινωνικο-πολιτιστικό πρότζεκτ Eye am Thessaloniki προωθεί μία εναλλακτική αποτύπωση της εικόνας της πόλης μέσα από τη διαφορετική ματιά των επιμέρους κοινωνικών ομάδων και των διαφορετικών ανθρώπων που συνυπάρχουν στον αστικό ιστό. Σε μια υπέροχη σειρά εκδηλώσεων, την Κυριακή 7 Μαΐου στο Κρατικό Ωδείο Θεσσαλονίκης, ζήσαμε μια εμπειρία μοναδική: η ομάδα Lupus in fabula παρουσίασε μια σπονδυλωτή αφηγηματική ιστορία, με τον τίτλο «Ιστορίες χωρίς σπίτι», βασισμένη σε μαρτυρίες του παρελθόντος και προσωπικές αφηγήσεις του σήμερα, με σκηνικό την ίδια την πόλη.\nΜπορείτε να ακούσετε την ηχογραφημένη ιστορία σε αφηγηματικές ενότητες στη σελίδα του Eye am Thessaloniki .\n“Οι Lupus in fabula κληθήκαμε να ανταποκριθούμε σε μία ενδιαφέρουσα πρόκληση στο πλαίσιο του κοινωνικού – πολιτιστικού πρότζεκτ “Eye Am Thessaloniki”: να μιλήσουμε για το φαινόμενο της αστεγίας μέσω μιας παράστασης αφήγησης. Ακολούθησαν μήνες εντατικής έρευνας, συγγραφής κειμένων, προβών και κυρίως προβληματισμού: μπορεί η τέχνη της αφήγησης να απευθύνει ουσιαστικά ένα τόσο περίπλοκο και σκληρό ζήτημα; Μπορεί η τέχνη της αφήγησης να σταθεί με ειλικρίνεια δίπλα σε ένα τόσο καθημερινό και εν εξελίξει φαινόμενο, χωρίς να το προδώσει με στερεοτυπικούς αφορισμούς;\nΤα ερωτήματα μας συνόδευσαν ως το τέλος και η απάντηση δόθηκε μόνο όταν η αυλαία έπεσε: ναι, τελικά, μπορεί. Στις 7 Μαΐου φύγαμε από το Κρατικό Ωδείο Θεσσαλονίκης με την ελπίδα, αλλά και την αίσθηση, πως καταφέραμε έστω για λίγο να αφήσουμε το βλέμμα μας να περιπλανηθεί στην πόλη μέσα από τα μάτια εκείνων που κοιμούνται έξω, έχοντας στο μυαλό πως κάποτε κρατούσαν κι αυτοί ένα κλειδί στο χέρι. Και φυσικά με τη γνώση πως αυτό μόνο δεν αρκεί. Η εποχή μας απαιτεί διαρκή επαγρύπνιση και προβληματισμό.”\nΣχετικά με τους Lupus in fabula\nΥπάρχει ηθική στα ζώα; Κι αν ναι, υπάρχουν ζώα που είναι μόνο καλά ή μόνο κακά; Και τότε, ο λύκος τι είναι; Επειδή υπάρχει ο λύκος της Κοκκινοσκουφίτσας, υπάρχει όμως και η λύκαινα του Ρώμου και του Ρωμύλου. Και τι να είχαν άραγε στο μυαλό τους οι Ρωμαίοι, όταν αναφωνούσαν ‘lupus in fabula’; Τι να ήταν αυτός ο ‘λύκος στην ιστορία’; Ήταν άραγε καλό ή κακό συναπάντημα;\nΔιαβάστε περισσότερα για τους Lupus in fabula και τις δράσεις τους στο site της ομάδας. Γνωρίστε την ομάδα Eye am Thessaloniki και το περιοδικό δρόμου σχεδία.


ΔΗΜΑΣ Archives - Pentapostagma.gr : Pentapostagma.gr\nΑντετοκούνμπο και Πύρρος Δήμας: Επικύρωσαν την συνάντησή τους με μία selfi (Εικόνα)\nΟ Πύρρος Δήμας ανέβασε φωτογραφία στο facebook με τον Γιάννη Αντετοκούνμπο. Οι δύο άνδρες συναντήθηκαν στο Μιλγουόκι. Ο Πύρρος Δήμας βρέθηκε στο Μιλγουόκι και παρακολούθησε την αναμέτρηση των Μπακς με τους Γουόριορς για το NBA. Ο πρόεδρος της ελληνικής ομοσπονδίας...1:14 μμ\nΧΑΣΤΟΥΚΙ ΚΟΥΡΟΥΜΠΛΗ ΣΕ ΑΥΓΗ: «Είναι μικρόψυχα όσα γράφονται για…»\nΠυρά κατά της Αυγής για τα πρόσφατα δημοσιεύματα για τον Πύρρο Δήμα και τις Ολυμπιονίκες εξαπέλυσε ο υπουργός Εσωτερικών Παναγιώτης Κουρουμπλής. «Είναι μικρόψυχα αυτά που γράφονται για τους Ολυμπιονίκες» δήλωσε κατά την τελετή βράβευσης της ολυμπιονικών στην ιστιοπλοΐα...5:22 μμ


Black Friday -Κορκίδης: Ας προτιμήσουμε φέτος ελληνικά e-shops | ΕΛΛΑΔΑ | iefimerida.gr\nΤον προβληματισμό τους για τα οφέλη που θα έχουν στις προσεχείς Black Friday και Cyber Monday εκφράζουν οι «μικροί» λιανέμποροι.\nΓια τη Black Friday απομένουν μόλις δέκα ημέρες, καθώς θα «εορταστεί» στις 27 Νοεμβρίου, δηλαδή την επόμενη Παρασκευή. Ο πρόεδρος του Εμπορικού και Βιομηχανικού Επιμελητηρίου Πειραιώς και του Περιφερειακού Επιμελητηριακού Συμβουλίου Αττικής Βασίλης Κορκίδης, μιλώντας στο ΑΠΕ-ΜΠΕ, εξήγησε ότι «στο λιανικό εμπόριο υπάρχουν φορές που δεν κερδίζουν όλοι, αλλά συμμετέχουν όλοι, γιατί πολύ σωστά οι ΜμΕ δεν θέλουν να αφήσουν τους μεγάλους της αγοράς και τις πολυεθνικές πλατφόρμες να μονοπωλήσουν το καταναλωτικό κοινό».\nΟ κ. Κορκίδης προσέθεσε ότι «το διπλό αυτό "market event", είναι αναμενόμενο να μην έχει το ενδιαφέρον προηγούμενων ετών, αφού θα λάβει χώρα με κλειστά τα φυσικά καταστήματα διαρκών αγαθών. Όλοι θα θέλαμε και οι δύο εμπορικές γιορτές της "Black Friday και Cyber Monday" να γίνουν σε μια ανοιχτή αγορά, χωρίς lockdown, αφού μόνο το 17% των μικρών εμπορικών επιχειρήσεων διαθέτει πλήρως λειτουργικό e-shop».\nΚορκίδης για Black Friday: Ας προτιμήσουμε φέτος τα ελληνικά e-shops\nΣύμφωνα με τον κ. Κορκίδη, «με όσα όμως δραματικά συμβαίνουν στο μέτωπο της πανδημίας τίποτα δεν είναι το ίδιο. Η πρόταση για "απαγόρευση λόγω αθέμιτου ανταγωνισμού" και για μετάθεση σε μεταγενέστερη ημερομηνία δεν θα μπορούσε να ικανοποιηθεί, αφενός γιατί λαμβάνει χώρα ταυτόχρονα συγκεκριμένες ημέρες σε όλο τον κόσμο και αφετέρου γιατί κανείς δεν επιθυμεί προσφορές και εκπτώσεις για "νέα" εμπορεύματα, κατά τη διάρκεια της εορταστικής αγοράς των Χριστουγέννων. Η Black Friday με "προ πανδημίας" τζίρο κοντά στο 1 δις ευρώ σε ένα τριήμερο και περίπου 1,5 δις ευρώ σε διάστημα μιας εβδομάδας, θεωρείται πλέον πετυχημένη προωθητική ενέργεια και προσμετράται στη Χριστουγεννιάτικη αγορά, ενώ για το εμπόριο, ουσιαστικά σηματοδοτεί την έναρξη της εορταστικής περιόδου».\nΚαταλήγοντας, ο Βασίλης Κορκίδης σημειώνει:\n«Οι μικρότεροι του εμπορίου είναι δικαιολογημένα πιο επιφυλακτικοί, παρά το γεγονός ότι ακολούθησαν τη ροή, γιατί μετά από 9 χρόνια οικονομικής κρίσης και 9 μήνες πανδημίας δεν έχουν τα μεγάλα αποθέματα, ούτε τα περιθώρια κέρδους να ξεπουλήσουν νέο εμπόρευμα με μεγάλες εκπτώσεις, λίγο πριν την αγορά των Χριστουγέννων. Στο λιανικό εμπόριο υπάρχουν φορές που δεν κερδίζουν όλοι, αλλά συμμετέχουν όλοι, γιατί πολύ σωστά οι ΜμΕ δεν θέλουν να αφήσουν τους μεγάλους της αγοράς και τις πολυεθνικές πλατφόρμες να μονοπωλήσουν το καταναλωτικό κοινό. Τουλάχιστον για τις αγορές φέτος, με τα εμπορικά της λιανικής σε "black out", ας προτιμήσουμε τα ηλεκτρονικά καταστήματα ελληνικών επιχειρήσεων. Αναμένουμε με ενδιαφέρον τα αποτελέσματα των διαδικτυακών πωλήσεων, που ακόμα και υπό τις φετινές ειδικές συνθήκες θα επιβεβαιώσουν πως σε κάθε μορφή λιανικού εμπορίου και άλλων υπηρεσιών της αγοράς, το "αφεντικό" είναι πάντα, ο τελικός καταναλωτής!».\nΔΙΑΒΑΣΤΕ ΠΕΡΙΣΣΟΤΕΡΑ Black Friday cyber monday BLACK FRIDAY 2020 Βασίλης Κορκίδης


Έκδοση από την 01:31, 24 Δεκεμβρίου 2013\nΈκδοση από την 01:31, 24 Δεκεμβρίου 2013 (επεξεργασία)\n(Νέα σελίδα: Η '''Περίοδος περιφοράς''' είναι ο χρόνος που απαιτείται για ένα αντικείμενο ώστε να κάνει μια πλ...)\nΈκδοση από την 01:31, 24 Δεκεμβρίου 2013 (επεξεργασία) (αναίρεση)\n*Η '''συνοδική περίοδος''' είναι το χρονικό διάστημα που απαιτείται προκειμένου ένα ουράνιο σώτα να επανεμφανιστεί στο ίδιο σημείο σχέση με δύο ή περισσότερα σώμτα π.χ. όταν η [[Σελήνη]] σε σχέση με τον [[Ήλιο]], όπως παρατηρείται από τη [[Γη]], επιστρέφει στην ίδια φάση φωτισμού.\nΑνακτήθηκε από "https://el.wikipedia.org/wiki/Ειδικό:MobileDiff/4432916"


Συνεργασία Audi-Hyundai στις κυψέλες καυσίμων | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/Συνεργασία Audi-Hyundai στις κυψέλες καυσίμων\nΣε μία ενδιαφέρουσα συνεργασία προσανατολίζονται οι δύο κατασκευαστές, επενδύοντας από κοινού στο μέλλον της αυτοκίνησης, στην τεχνολογία fuel cell.\nΑυτή, μάλιστα, δεν θα περιοριστεί στις δύο εταιρίες αλλά θα έχει προεκτάσεις και στους ομίλους που ανήκουν, ωφελώντας τόσο τον όμιλο VW, όσο και την Kia. Η σύμπραξη των Audi και Hyundai θα αξιοποιήσει τις συλλογικές δυνατότητες έρευνας και ανάπτυξης στην τεχνολογία κυψελών καυσίμου, με απώτερο σκοπό να ενδυναμώσει την παρουσία τους στην αγορά των FCEV (Fuel Cell Electric Vehicle).\nAUDI FCEV fuel cell HYUNDAI κυψέλες καυσίμου


Ο χρόνος ενός Συμβούλου είναι συγκεκριμένος: 365 ημέρες – Ασφαλιστικό Marketing\nΗ Διαχείριση του χρόνου, είτε για τον Ασφαλιστικό Σύμβουλο είτε για τον Μάνατζερ, αποτελεί παράγοντα που μπορεί να τον απογειώσει ή να τον εξαφανίσει.\nTTο επάγγελμα του Ασφαλιστικού Διαμεσολαβητή έχει ένα μεγάλο πλεονέκτημα που αν δεν αξιοποιηθεί σωστά… μπορεί να γίνει η αιτία να τον καταστρέψει. Μιλάμε φυσικά για το ωράριο ενός Ασφαλιστή που καθώς δεν υπάρχει του δίνει τη δυνατότητα να το ορίσει ο ίδιος διαχειρίζοντας την ώρα του όπως εκείνος θέλει. Πώς όμως γίνεται πιο παραγωγική η μέρα ενός Ασφαλιστή; Τις απαντήσεις πάνω στο θέμα μας τις δίνει ο Δημήτρης Φαραντούρης, Πρόεδρος και Διευθύνων Σύμβουλος της Farantouris Insurance & Financial Advisors.\n– Πώς ένας ασφαλιστής πρέπει να χωρίζει τις υποχρεώσεις του μέσα στη μέρα, την εβδομάδα, το μήνα προκειμένου να γίνει παραγωγικός; Πότε πρέπει να κλείνει ραντεβού; Πότε να ψάχνει για πελάτες και πόση ώρα να διαθέτει στον κάθε υποψήφιο ασφαλισμένο;\nΗ διαχείριση του χρόνου, είτε για τον Ασφαλιστικό Σύμβουλο είτε για τον Μάνατζερ, αποτελεί παράγοντα που μπορεί να τον απογειώσει ή να τον εξαφανίσει. Οι ρυθμοί της ζωής μας και η τεχνολογία επιβάλουν σημαντικές αποφάσεις οι οποίες ουσιαστικά θα καθορίσουν το μέλλον μας από δω και στο εξής. Θέλω να φέρετε στο μυαλό σας κάποιον Ασφαλιστικό Σύμβουλο ο οποίος μόλις πριν δύο χρόνια αφιέρωνε το 80% του χρόνου του να μαζεύει ασφάλιστρα από τους πελάτες. Σήμερα ο πελάτης χρησιμοποιεί αυτοματισμούς και είναι αναγκαίο ακόμα και αν δεν το είχε προβλέψει ο Σύμβουλος να αλλάξει τακτική.\nΚατά την άποψή μου χρειάζεται ένας εξαρχής σχεδιασμός του επαγγέλματος, ο οποίος βέβαια εξαρτάται και από τους Κλάδους που δραστηριοποιείται ο καθένας. Το μότο που χρησιμοποιούμε εμείς είναι ότι προηγείται το «επείγον και σημαντικό» και ότι «αν θέλεις να κάνεις μια δουλειά που θα σου φέρει €5 χρησιμοποίησε για αυτήν κάποιον που παίρνει €5». Ο χρόνος ενός Συμβούλου είναι συγκεκριμένος: 365 ημέρες! Το πώς θα τις διαχειριστεί είναι θέμα δικό του μεν, αλλά οι διεθνείς πρακτικές λένε τα εξής:\nΥποχρεωτικά 30 ημέρες διακοπές, 30 μέρες Εκπαίδευση και 2Χ52= 104 ημέρες Σαββατοκύριακα ηρεμίας με την οικογένειά σου για να αντέξεις διαχρονικά. Θα διαπιστώσετε ότι μένουν για αξιοποίηση 200 ημέρες! Το ερώτημα είναι πώς τις διαλέγεις και τι κάνεις σε αυτές. Ο Ασφαλιστικός Σύμβουλος ανεξάρτητα την επαγγελματική του ηλικία θα πρέπει για να κατακτήσει μια εργάσιμη μέρα να κάνει κάποια από τα παρακάτω τουλάχιστον:\n– προσέλευση στο γραφείο στις 9:00 το αργότερο\n– 50 τηλέφωνα σε δυνητικούς πελάτες\n– 3 ραντεβού για παρουσιάσεις\n– 2 ραντεβού για συστάσεις\n– προσέγγιση 2-3 επιχειρήσεων για ανάλυση αναγκών και\n* Να προσέχετε το χρόνο σας, γιατί δεν γυρνά ποτέ πίσω. *\nΕάν δεν κάνει μερικά από τα παραπάνω, τότε απλά χάθηκε μια μέρα με καθημερινότητες οι οποίες δεν είναι παραγωγικές. Όλα τα υπόλοιπα που κάνει αποτελούν μια καλή δικαιολογία για σπατάλη του χρόνου μας και μας οδηγούν στη σίγουρη καταστροφή. Η στρατηγική είναι απλή, ή γίνεσαι δυνατός παίκτης στην αγορά και έχεις το επιτελείο σου να σε βοηθά (γραμματεία κ.λπ.) ή διατηρείς ένα μικρό χαρτοφυλάκιο κάνοντας τα πάντα μόνος σου, έχοντας θέμα χρόνου το πόσο ακόμα θα παραμείνεις στο επάγγελμα. Η εξεύρεση πελατείας και οι παρουσιάσεις για κλείσιμο είναι βασικές πηγές εισοδήματος και ανάπτυξης του Χαρτοφυλακίου μας και πρέπει ο Σύμβουλος να αφιερώνει το 80% του χρόνου του, ανεξαρτήτως επαγγελματικής ηλικίας. Όλα τα υπόλοιπα είναι διαδικαστικά και «μετρήσιμα» και δεν πρέπει να χάνει το χρόνο του. Οι πιο παραγωγικές ώρες για αυτά είναι οι πρωινές, αλλά ο κάθε ένας έχει τον δικό του τρόπο δουλειάς. Ο χρόνος βέβαια δεν είναι για πέταμα και κανείς πελάτης δεν θα εκτιμήσει το να κάτσεις πέντε ώρες μαζί του. Θα το έκανε ένας κορυφαίος γιατρός; Χρησιμοποιώντας με «ειλικρινή» τρόπο την ατζέντα σου, ή το tablet σου ή ό,τι σε βοηθά να μετρήσεις την αποδοτικότητά σου, είναι σίγουρο ότι θα πετύχεις.\n* Καταγράφουμε τη δραστηριότητά μας και βλέπουμε την ακτινογραφία της δουλειάς μας βγάζοντας άμεσα συμπεράσματα *\n– Πώς ένας συντονιστής πρέπει να κάνει το ίδιο προκειμένου να συντονίζει τις day to day υποχρεώσεις του χωρίς να θυσιάζει χρόνο από το στρατηγικό σχεδιασμό του;\nΟ Συντονιστής έχει να διαλέξει ανάμεσα στο να είναι Συντονιστής ή μια ακριβοπληρωμένη γραμματεία. Δεν είναι δυνατόν σήμερα να βλέπω Συντονιστές να κάνουν τιμολόγηση για ένα αυτοκίνητο ή να πηγαίνουν τα χαρτιά τους δεξιά αριστερά και να έχει να μπει νέο στέλεχος πέντε χρόνια στο γραφείο τους. Ο Συντονιστής πρέπει το αργότερο έως τις 12:00 να ασχολείται με θέματα καθημερινότητας γραφείου και μετά αποκλειστικά και μόνο με ανάπτυξη, στρατολόγηση, άνοιγμα νέων αγορών για τους συνεργάτες του. «Οι καλύτεροι Financial Advisors δεν είναι ακόμα κοντά μας» …μόνο αν σκεφτόμαστε έτσι θα προχωρήσουμε.\nΠώς η πειθαρχία βοηθάει προς αυτή την κατεύθυνση;\nΗ πειθαρχία γενικά ποτέ δεν έβλαψε κανένα. Ειδικά στο επάγγελμά μας που είναι παρεξηγημένο το «ελεύθερος», πολλές φορές χαλάει το «επαγγελματίας». Οι ώρες εργασίας είναι συγκεκριμένες, οι ώρες συναντήσεων και το πρόγραμμα δραστηριότητας του συνεργάτη μας απαραίτητο για τη συνεργασία μας\nΠώς αντιμετωπίζουμε τα ξαφνικά και επείγοντα περιστατικά που δημιουργούν αρρυθμία στον προγραμματισμό της ημέρας ή της εβδομάδας; Για παράδειγμα το ξαφνικό ατύχημα ενός ασφαλισμένου\nΕφόσον έχω επιλέξει να είμαι Συντονιστής ή επιτυχημένος Ασφαλιστής, θα πρέπει να έχω προβλέψει τα «αναχώματα» που θα με αφήσουν να κάνω τη δουλειά μου αφοσιωμένος και με ηρεμία. Η γραμματεία είναι πάντα εκεί να λύσει αυτά τα θέματα. Κάθε ένας σε αυτήν τη Βιομηχανία Υπηρεσιών έχει να κάνει κάποιο ρόλο. Ας τον κάνει καλά! Και τέλος υπάρχουν εργαλεία ή τεχνικές που μπορούν να βοηθήσουν τον Ασφαλιστή προς αυτή την κατεύθυνση; Κάθε εταιρεία ή γραφείο χρησιμοποιεί τα δικά του εργαλεία, αλλά το πιο κλασικό είναι το Δελτίο Δραστηριότητας, αθάνατο και διαχρονικό. Καταγράφουμε τη δραστηριότητά μας και βλέπουμε την ακτινογραφία της δουλειάς μας βγάζοντας άμεσα συμπεράσματα. Αλήθεια γιατί δεν δοκιμάζει ένας συνάδελφος να καταγράψει σε ένα χαρτί τις ενέργειες που έκανε καθημερινά την τελευταία βδομάδα με σκοπό μόνο την Ανάπτυξη. Θα εκπλαγεί! Προσωπικά εύχομαι σε όλους καλή επιτυχία στο έργο τους και να προσέχουν το χρόνο τους, γιατί δεν γυρνά ποτέ πίσω.


Ν.Δ.: Εξόφθαλμο σκάνδαλο με τη συμφωνία πώλησης πολεμικού υλικού στη Σ. Αραβία\nΠαρασκευή, 10 Νοέμβριος 2017 18:52\nΝα εξηγήσει «για ποιο λόγο καλύπτει το εξόφθαλμο σκάνδαλο» αναφορικά με τη σύμβαση πώλησης βλημάτων στην Σαουδική Αραβία, κάλεσαν τον πρωθυπουργό, Αλέξη Τσίπρα, η εκπρόσωπος Τύπου της Ν.Δ. Μαρία Σπυράκη και οι αρμόδιοι τομεάρχες του κόμματος, Βασίλης Κικίλιας και Νίκος Παναγιωτόπουλος.\nΣε κοινή συνέντευξη Τύπου που παραχώρησαν, τα τρία στελέχη της Ν.Δ. ζήτησαν από τον υπουργό Εξωτερικών να διευκρινίσει «αν γνώριζε την επίσημη αλληλογραφία του υπουργού Αμύνης με τον Έλληνα πρόξενο στη Σαουδική Αραβία, σύμφωνα με την οποία ο Βασίλης Παπαδόπουλος δεν εκπροσωπεί την Σαουδική Αραβία».\nΌπως ανέφεραν, ο κ. Καμμένος επικαλείται πληρεξουσιότητα του Βασίλη Παπαδόπουλου παρουσιάζοντας όμως ένα έγγραφο που αφορά όχι την πώληση για τα βλήματα των 105 εκατοστών, αλλά την πώληση των αμερικανικών βομβών ΜΚ 82. Υποστήριξαν επίσης ότι ο υπουργός Εθνικής Άμυνας ενημερώθηκε εγγράφως στις 12 Ιουνίου 2017 από τον Έλληνα πρόξενο στην Σαουδική Αραβία ότι η κυβέρνηση της εν λόγω χώρας δήλωσε πλήρη άγνοια για το πρόσωπο του κ. Βασίλη Παπαδόπουλου και ζήτησε η συμφωνία να γίνει μεταξύ των δύο κυβερνήσεων.\nΑπό την πλευρά του, ο Νίκος Παναγιωτόπουλος ενημέρωσε ότι ζήτησε από την ανώτατη εισαγγελική αρχή να ερευνήσει σε βάθος της υπόθεση, όπως η στρατιωτική δικαιοσύνη ερευνά το στρατιωτικό σκέλος.\nΣυμπυκνώνοντας, τα τρία στελέχη της Ν.Δ. έθεσαν τα εξής ερωτήματα προς την κυβέρνηση:\nΤελικά ποια χώρα εκπροσωπεί ο κ. Παπαδόπουλος την Σαουδική Αραβία, την Ιορδανία ή κάποια άλλη;\nΈναντι ποιου κράτους διαπραγματευόταν με τον κ. Καμμένο, «όταν είναι πλέον προφανές ότι έχει στενότερες σχέσεις με τον κ. Καμμένο παρά με τα κράτη που τάχα εκπροσωπεί»;\nΈγινε έρευνα για το ποιον πράγματι εκπροσωπεί;\nΈχει κάνει κι άλλη συμφωνία ο κ. Καμμένος με τον κ. Παπαδόπουλο; Έχουν γνώση οι αμερικανικές αρχές για για την πώληση υλικού ΜΚ82 με δεδομένο ότι χρειάζεται άδεια για την μεταπώληση;\nΤο υπουργείο Εξωτερικών ποια σχέση έχει με το θέμα; Ποιά είναι η άποψη του κ. Κοτζιά για το θέμα; Υπάρχει ή δεν υπάρχει σχετική αλληλογραφία στο ΥΠΕΞ;\nΣύνολο : 9584263


Νόστιμα Πιάτα Vegitarianskie - Κολοκυθάκια Noodle Japchae (Vegan)\nΚολοκυθάκια Noodle Japchae (Vegan)\nΑυτό το japchae είναι τόσο απλό όσο παίρνει, αλλά δεν μπορούσα να βάλω τα ξυλάκια μου κάτω. Είτε χρησιμοποιείτε ένα πιρούνι, chopsticks ή fopsticks, θα αγαπήσετε αυτό το japchae. Είναι ένα φανταστικό γευστικό χορτοφαγικό γεύμα.\n2 1/2 συσκευασμένα φλιτζάνια σπανάκι\n1 κουταλάκι εξαιρετικό παρθένο ελαιόλαδο (ή λάδι της επιλογής)\n1 καρότο, ξεφλουδισμένο, κομμένο σε ταιριάζει και μισο\n1/2 λευκό κρεμμύδι, κομμένο σε φέτες\n1 3 1/2 ουγκιά δοχείο shiitake μανιτάρια, στελέχη που αφαιρούνται, κορυφές κομμένες σε ½ τεμάχια\n1 μεγάλο κολοκυθάκι (ή 2 μέσο), λεπίδα C\nφρυγανισμένο σουσάμι, για γαρνίρισμα (περίπου ¼ κουταλάκι του γλυκού)\nκόκκινα κακά φασόλια\n2 κουταλάκι του γλυκού νέκταρ αγαύης\n1/2 κουταλάκι του γλυκού φρυγανισμένο σουσάμι\nΦέρτε ένα μικρό δοχείο σε βράση. Ενώ περιμένετε να βράσει, συνδυάστε όλα τα συστατικά για τη σάλτσα, χτυπήστε μαζί και αφήστε το στην άκρη. Μόλις βράσει το νερό, προσθέστε το σπανάκι για 30 δευτερόλεπτα ή μέχρι να μαλακώσετε και στη συνέχεια μεταφέρετε με ένα κουτάλι με σχισμή σε ένα πιάτο και πιέστε απαλά την περίσσεια νερού. Αφήνω στην άκρη.\nΖεσταίνετε μια μεγάλη κατσαρόλα σε μέτρια φωτιά και μόλις θερμαίνεται, προσθέστε το ελαιόλαδο. Μόλις θερμανθεί το λάδι, προσθέστε το κρεμμύδι, τα καρότα και τα μανιτάρια shiitake και καλύψτε και μαγειρέψτε για 5-7 λεπτά ή έως ότου μαυρίσουν τα μανιτάρια και τα καρότα έχουν κυρίως μαλακώσει.\nΠροσθέστε τα ζυμαρικά κολοκύθας και πετάξτε για 2-3 λεπτά ή μέχρι να μαγειρευτεί το κολοκυθάκι στο al dente. Ρίξτε το μίγμα με τη ζύμη σε ένα σουρωτήρι και πετάξτε για να αφήσετε την υπερβολική υγρασία να στραγγίσει. Τοποθετήστε το μίγμα αποξηραμένου χυλοπίτητος πίσω στην κατσαρόλα.\nΠροσθέστε το σπανάκι και ρίξτε τη σάλτσα. Πιείτε να συνδυάσετε όλες τις γεύσεις και ζεστά τη σάλτσα, περίπου 1 λεπτό. Μεταφέρετε σε πλάκες και γαρνίρετε με σουσάμι.\nΠουλήστε τον εαυτό σας με τη δικτύωση\nΠώς να γράψετε το πρώτο σας βιογραφικό\nΚορυφαίοι τρόποι να σαμποτάρετε τη συνέχεια της συνέντευξής σας\nΠροβολέας καριέρας: Ειδικός πολυμέσων\nΠικάντικα μπισκότα ψημένα μελιτζάνα (Vegan, χωρίς γλουτένη)


Eκπαιδευτικοί: «αίθουσες, προσλήψεις, δωρεάν Παιδεία, πάρτε μέτρα για την πανδημία»\nΠΑΙΔΕΙΑ 🕔26/08/2020 - 11:34 | Author: Ρούσσου Ασημίνα\nΤο σύνθημα «αίθουσες, προσλήψεις, δωρεάν Παιδεία, πάρτε μέτρα για την πανδημία», ακούστηκε μεταξύ άλλων δυνατά στο κέντρο της Αθήνας, κατά τη διάρκεια της μαχητικής κινητοποίησης εκπαιδευτικών, γονέων και εργαζομένων. Απαίτησαν τη λήψη ουσιαστικών μέτρων προστασίας της υγείας μαθητών και εκπαιδευτικών, ώστε να είναι ασφαλές το αναγκαίο άνοιγμα των σχολείων το Σεπτέμβρη.\nΣτο επίκεντρο της κινητοποίησης βρέθηκαν μέτρα όπως:\nΕξασφάλιση όλου του απαραίτητου αριθμού μόνιμων εργαζομένων στην καθαριότητα των σχολείων, ώστε να διασφαλίζονται οι υγειονομικοί όροι καθ' όλη τη διάρκεια της λειτουργίας του σχολείου.\nΣτο πλευρό των συγκεντρωμένων βρέθηκε ο Γιάννης Δελής, βουλευτής του ΚΚΕ, ο οποίος στη συνέχεια συμμετείχε στη συνεδρίαση της Επιτροπής Μορφωτικών Υποθέσεων με θέμα το άνοιγμα των σχολείων.\nΝωρίτερα, πραγματοποιήθηκε συγκέντρωση στα Προπύλαια, όπου εκπρόσωποι εκπαιδευτικών γονέων και εργατικών συνδικάτων και Ομοσπονδιών, τόνισαν την ανάγκη να πάρουν όλα τα απαραίτητα μέτρα, ενώ παράλληλα τόνισαν τις τεράστιες ευθύνες της κυβέρνησης που στην ουσία έχασε τον πολύτιμο χρόνο που κέρδισε κατά την πρώτη φάση της πανδημίας, για να λάβει όλα τα απαραίτητα μέτρα.\nΑνάλογες κινητοποιήσεις πραγματοποιήθηκαν και σε Θεσσαλονίκη, Καβάλα, Λάρισα, Ηράκλειο, Ικαρία, Κεφαλλονιά.\nΚινητοποίηση στο υπουργείο Μακεδονίας – Θράκης πραγματοποιήθηκε το πρωί της Τρίτης και στη Θεσσαλονίκη, από Συλλόγους εκπαιδευτικών, την Ομοσπονδία Γονέων Κ. Μακεδονίας και Φοιτητικούς Συλλόγους. Απαίτησαν τη λήψη ουσιαστικών μέτρων προστασίας της υγείας μαθητών και εκπαιδευτικών, ώστε να είναι ασφαλές το αναγκαίο άνοιγμα των σχολείων το Σεπτέμβρη.\nΣτη συνέχεια, αντιπροσωπεία της Ε΄ ΕΛΜΕ Θεσσαλονίκης και αναπληρωτών που αποκλείστηκαν από τους πίνακες του ΑΣΕΠ λόγω της προβληματικής διαδικασίας πληρωμής του παραβόλου, κατέθεσαν τα ψηφίσματα με τα αιτήματά τους στο υπουργείο, με τον υπουργό, Θ. Καράογλου να πετά το μπαλάκι της ευθύνης, απαντώντας πως θα έρθει σε επικοινωνία με τον υπουργό Εσωτερικών Τ. Θεοδωρικάκο για τα αιτήματα των εκπαιδευτικών.\nΤην ίδια στιγμή πραγματοποιήθηκε πορεία στην οδό Αγίου Δημητρίου έως το ύψος του Εργατικού Κέντρου Θεσσαλονίκης, όπου σε υπαίθριο χώρο, η πρωτοβουλία αναπληρωτών προχώρησε μετά την πορεία σε σύσκεψη για τα επόμενα βήματα του αγώνα των αναπληρωτών για την άμεση πρόσληψή τους.\nΟι εκπαιδευτικοί αποφάσισαν να συμμετάσχουν στη σύσκεψη των των εργατικών σωματείων της Θεσσαλονίκης που θα γίνει την Πέμπτη 27/8, στις 7.30 μ.μ., στο «Θεατράκι των εποχών» στη Νέα Παραλία για την προετοιμασία της παρέμβασής τους ενόψει της επίσκεψης του πρωθυπουργού στις αρχές του Σεπτέμβρη, στο φόρουμ της ΔΕΘ.\nΠαράσταση διαμαρτυρίας πραγματοποίησε και ο Σύλλογος Εκπαιδευτικών Πρωτοβάθμιας Εκπαίδευσης Καβάλας, στα γραφεία της Διεύθυνσης Πρωτοβάθμιας Εκπαίδευσης Καβάλας.\nΚινητοποίηση έξω από την Περιφερειακή Διεύθυνση Εκπαίδευσης, στη Λάρισα, πραγματοποίησαν σήμερα καθηγητές, δάσκαλοι, αναπληρωτές απαιτώντας ουσιαστικά μέτρα προστασίας της υγείας μαθητών και εκπαιδευτικών, ώστε να είναι ασφαλές το αναγκαίο άνοιγμα των σχολείων το Σεπτέμβρη.\nΤαυτόχρονα στο επίκεντρο των διεκδικήσεων τους ήταν οι μαζικές προσλήψεις και η μονιμοποίηση όλων των αναπληρωτών.\nNews Tag: ΑΝΟΙΓΜΑ ΣΧΟΛΕΙΩΝΜΕΤΡΑ ΓΙΑ ΚΟΡΟΝΟΙΟΠΡΟΣΛΗΨΕΙΣ


Για την απόφασή του να πει “ναι” στη σειρά Άγριες Μέλισσες μίλησε ο Γιάννης Στάνκογλου στο περιοδικό “Τηλέραμα” και την Αθηνά Ζαχαράκη.\nΚαι τύχη και πολλή δουλειά και ευτυχείς συγκυρίες, αλλά κυρίως θέμα επιλογής. Τα χρόνια που πέρασαν από το Νησί έως τώρα έρχονταν στα χέρια μου προτάσεις, τις οποίες αρνήθηκα, ενώ ας πούμε θα μπορούσα να τις κάνω για τα λεφτά. Αλλά δεν το έκανα. Για να είμαι ειλικρινής, βέβαια, δεν μου προτάθηκε κάτι που να γούσταρα τρελά κι έτσι αφιερώθηκα περισσότερο στο θέατρο όλο αυτό το διάστημα, το οποίο υπηρετώ εδώ και 20 χρόνια. Όταν όμως μου πρότειναν τις Μέλισσες είπα κατευθείαν “ναι” γιατί μου αρέσει να κάνω τηλεόραση σαν να κάνω σινεμά. Με αυτή τη ματιά. Και γενικά έτσι νομίζω πως χρειάζεται να κάνουμε τηλεόραση και ψυχαγωγία: όχι απλώς εμπορικά, αλλά σαν να διαβάζουμε και να απολαμβάνουμε ένα καλό βιβλίο.


Ρωσία - Οι ειδήσεις της ημέρας - 14/05/2020 | Sputnik Ελλάδα\n17:43 09 ΑΥΓΟΥΣΤΟY 2020\nΥπέρ της Κίνας τάσσεται η Ρωσία, καθώς η πρώτη δέχεται συνεχόμενα πυρά από τις ΗΠΑ αναφορικά με την πανδημία του νέου κορονοϊού.\nΤεστ αντισωμάτων: Η Μόσχα ξεκινά από αύριο μαζικούς και δωρεάν ελέγχους\nΣτη Ρωσία, τα επιβεβαιωμένα κρούσματα κορονοϊού υπολογίζονται σε 252.245, ενώ οι άνθρωποι που έχουν χάσει τις ζωές τους φτάνουν τους 2.305.\nΟ Στόλτενμπεργκ κατηγορεί Ρωσία και Κίνα για παραπληροφόρηση εν μέσω πανδημίας\nΒολές κατά της Ρωσίας και της Κίνας, αναφορικά με την πανδημία του κορονοϊού, εξαπέλυσε ο επικεφαλής του ΝΑΤΟ, Γενς Στόλτενμπεργκ.\nΠούτιν: Με κορονοϊό είχε διαγνωστεί και ο υπουργός Ανώτατης Παιδείας\nΜε κορονοϊό είχαν διαγνωσθεί ο Ρώσος πρωθυπουργός, Μιχαήλ Μισούστιν , αλλά και ο εκπρόσωπος Τύπου του Ρώσου προέδρου, Ντμίτρι Πεσκόφ.\nΣε πάνω από 250.000 αυξήθηκαν τα κρούσματα κορονοϊού στη Ρωσία\nΣτη Ρωσία κατεγράφησαν 9.974 νέα κρούσματα κορονοϊού το τελευταίο εικοσιτετράωρο, ενώ ακόμη 93 άνθρωποι έχασαν τη ζωή τους από τον ιό.\nΒοήθεια της ρωσικής κυβέρνησης στις εθνικές αεροπορικές εταιρείες ύψους 316,1 εκατ. δολαρίων\nΟι ρωσικές αεροπορικές εταιρείες πρόκειται να λάβουν, ύστερα από απόφαση της κυβέρνησης, ποσό ύψους 316,1 εκατομμυρίων δολαρίων, στο πλαίσιο στήριξής τους στον απόηχο της πανδημίας.


Πρώτη καταχώρηση: Δευτέρα, 4 Ιανουαρίου 2021, 11:11\nΗ λήψη επιπλέον μέτρων, αυστηρότερων από τα ήδη υφιστάμενα μοιάζει επιτακτική ανάγκη, λένε οι ειδικοί, την ώρα που τα νοσοκομεία της Κύπρου εκπέμπουν sos και η πληρότητά τους αγγίζει τις κόκκινες γραμμές που έθεσαν το Υπουργείο Υγείας και η επιδημιολογική ομάδα.\nΤην 5 Ιανουαρίου, στις 10:30 το πρωί, η Συμβουλευτική Επιδημιολογική Επιτροπή θα αξιολογήσει την κατάσταση όπως αυτή διαμορφώθηκε τόσο στα νοσηλευτήρια όσο και στην κοινότητα. Ο ρυθμός μετάδοσης είναι σε αυξημένα ποσοστά σε όλες τις επαρχίες την ώρα που το Ινστιτούτο Γενετικής και Νευρολογίας θα πραγματοποιήσει έρευνα στον γενικό πληθυσμό αφού ο μεταλλαγμένος ιός εκ Βρετανίας υπάρχει επιβεβαιωμένα και στην Κύπρο.\nΤο Υπουργικό Συμβούλιο θα εγκρίνει την ερχόμενη Πέμπτη νέα αυστηρότερα μέτρα τα οποία, όπως όλα δείχνουν, θα έχουν άμεση ισχύ. Το ενδεχόμενο ενός καθολικού lockdown είναι κάτι παραπάνω από ορατό την ώρα που δεν απέμειναν και πολλά μέτρα για να ληφθούν. Ουσιαστικά αυτό που μας απομένει είναι η κυκλοφορία με sms και το κλείσιμο του λιανικού εμπορίου.\nΆγνωστο παραμένει τι θα γίνει με τα σχολεία. Την Τρίτη θα τεθούν όλα τα σενάρια στο τραπέζι, με το Υπουργικό της Πέμπτης να έχει τον τελευταίο λόγο.\nΤελευταία ενημέρωση: Δευτέρα, 4 Ιανουαρίου 2021, 11:30\nΣυμβουλευτική Επιδημιολογική Επιτροπή\nΑυξήθηκαν τα κρούσματα στη Γερμανία παρά τα μέτρα και τους εμβολιασμούς\nΚύπρος: Έναν θάνατο και 103 νέα κρούσματα κορωνοϊού ανακοίνωσε το υπουργείο Υγείας


31 στο Δήμο Κοζάνης, 18 στο Δήμο Εορδαίας, 5 στο Δήμο Βοΐου, 4 στο Δήμο Σερβίων & 5 στο Δήμο Βελβεντού, τα 63 κρούσματα κορωνοϊού (της Πέμπτης) στην Π.Ε. Κοζάνης – Η κατανομή, ανά δήμο, στις υπόλοιπες Περιφερειακές Ενότητες | Καθημερινή ενημέρωση για την Kοζάνη από το 2001 -- Κοζανη Κοζάνης Κοζανη kozani kozanh kozanhs KOZANI Πτολεμαίδα ΠΤΟΛΕΜΑΙΔΑ Eordaia Εορδαία\n31 στο Δήμο Κοζάνης, 18 στο Δήμο Εορδαίας, 5 στο Δήμο Βοΐου, 4 στο Δήμο Σερβίων & 5 στο Δήμο Βελβεντού, τα 63 κρούσματα κορωνοϊού (της Πέμπτης) στην Π.Ε. Κοζάνης. Η κατανομή, ανά δήμο, στις υπόλοιπες Περιφερειακές Ενότητες.\nΤα στοιχεία από την ΕΡΤ Κοζάνης – ertnews.gr\nΓιάννης Κ - 27 Αυγούστου, 2021 at 22:16\nΣυνεχίστε εκεί στην σουρδία να φτύνετε ο ένας τον άλλον Καλά το πάτε αλλά μην κλαίτε μετά άμα σας κλείσουνε μέσα\nΠαλι θα μας κλεισουν μεσα οι τραχανοπλαγιαδες και θα φταινε οι αλλοι - 28 Αυγούστου, 2021 at 01:44\nΜπράβο Σουρδία καλά το πας…\nσυνέχισε τους γάμους σου χωρις αποστασεις και μασκες\nσυνεχισε να μη τηρεις τα μετρα με το προσχημα μα εχω εμβολιαστει\nκαι μετα να σου φταιει η εστιαση και η Πτολεμαιδα οπως παντα\n« Συγχαρητήριο μήνυμα της Διευθύντριας και του Συλλόγου Καθηγητών του ΓΕ.Λ. ΣΕΡΒΙΩΝ στους μαθητές του σχολείου για την ιδιαίτερη επιτυχία που σημείωσαν στις Πανελλαδικές Εξετάσεις\nΤα τμήματα του Πανεπιστημίου Δ. Μακεδονίας που “έκαψε” η Ελάχιστη Βάση Εισαγωγής »


Η Δημιουργική Οικονομία – Μία διαρκής ευκαιρία για ανάπτυξη – festival.culture.gr\nΜη χάσετε τη διεθνή συνάντηση με θέμα «Η Δημιουργική Οικονομία – Μία διαρκής ευκαιρία για ανάπτυξη» που διοργανώνεται σε συνεργασία με τον οργανισμό «Ελπίς», με τη συμμετοχή κορυφαίων διεθνών επαγγελματιών του χώρου που θα αναδείξουν το ρόλο του πολιτισμού και των τεχνών στην ανάπτυξη της οικονομίας και της κοινωνίας.\nΣ’αυτή την ανοιχτή συζήτηση σχετικά με το τι συμβαίνει στην Ελλάδα και κατά πόσο οι τέχνες συνεισφέρουν στην ανάπτυξη της οικονομίας, καλούμε κορυφαίους ομιλητές σε έναν ζωντανό διάλογο, που στοχεύει να διερευνήσει τη δυναμική συμμαχία της γνώσης, του πολιτισμού και της οικονομίας σήμερα.\nΣτη συνάντηση συμμετέχουν: ο Βρετανός Chris Smith, Πρόεδρος του Οργανισμού Περιβάλλοντος του Ηνωμένου Βασιλείου και επισκέπτης καθηγητής του University of the Arts London, ο Κολομβιανός Felipe Buitrago Restrepo, οικονομολόγος και συγγραφέας του βιβλίου «The Orange Economy – An Infinite Opportunity», ο Βρετανός δικηγόρος Dr Andrew Senior, ειδικός σε θέματα δημιουργικής επιχειρηματικότητας και πνευματικής ιδιοκτησίας και ο Βρετανός Stuart MacDonald, ειδικός στο design και στη καινοτομία.\nΘα υπάρχει ταυτόχρονη διερμηνεία από/προς αγγλικά/ελληνικά.\nΙστοσελίδα του συνεδρίου στο Facebook:\nNext story Εγκαίνια της αναδρομικής έκθεσης του ζωγράφου Πλάτων Λάμπρου\nPrevious story Συνέντευξη Τύπου για την όπερα CARMEN την Τρίτη 7/10


Τζέιμς: «Σύγκρουση προσωπικοτήτων με τον Ιτούδη» (Vid) | Panathinaikos24.gr\nΤζέιμς: «Σύγκρουση προσωπικοτήτων με τον Ιτούδη» (Vid)\nΤην πρώτη του εμφάνιση με τη φανέλα των Νετς πραγματοποίησε ο Μάικ Τζέιμς και αναφέρθηκε στη σύγκρουση που υπήρξε με τον Δημήτρη Ιτούδη στην ΤΣΣΚΑ Μόσχας.\n24.04.2021 | 11:38\nΟ Αμερικανός γκαρντ πραγματοποίησε το ντεμπούτο του στο ΝΒΑ με τη φανέλα των Μπρούκλιν Νέτς κόντρα στο Σέλτικς, ενώ μετά το τέλος του αγώνα ο Μάικ Τζέιμς μίλησε για την Δημήτρη Ιτούδη και τον Έτορε Μεσίνα.\nΟ Τζέιμς μέτρησε 8 πόντους στην πρώτη εμφάνισή τους με τους Νετς, με τους οποίους έχει υπογράψει 10ήμερο συμβόλαιο, αναφέρθηκε στην κόντρα με τον προπονητή του στην ΤΣΣΚΑ Μόσχας, αλλά και το παρελθόν του στις ομάδες της Ευρώπης.\nΓια το τι έγινε στην ΤΣΣΚΑ με τον Δημήτρη Ιτούδη: «Απλώς έγιναν κάποια πράγματα στην προσωπική μου ζωή και αισθάνθηκα ότι κάποια πράγματα δεν πήγαν όπως επιθυμούσα σχετικά με το πώς ήθελα να χειριστεί κάποιος την κατάσταση και έτσι είχαμε μία μικρή σύγκρουση. Δεν είχα σύγκρουση με τον Ιτούδη ως μπασκετμπολίστας. Περισσότερο ήταν πως ήμασταν δύο άνδρες που είχαμε μία διαφωνία που δεν είχε σχέση με το μπάσκετ».\nΓια το τι έγινε στην Αρμάνι Μιλάνο με τον Έτορε Μεσίνα: «Ο Μεσίνα ανέλαβε την θέση του προπονητή στην Αρμάνι Μιλάνο, μιλούσαμε στο τηλέφωνο όλο το καλοκαίρι και μία μέρα απλώς μου έστειλε e-mail και μου είπε να βρω νέα ομάδα. Ήταν νέος προπονητής στην ομάδα, αυτό έγινε και έτσι το χειρίστηκε».\nΓια τις πρώτες του στιγμές εντός και εκτός παρκέ με τους Νετς: «Όποτε είσαι σε καινούριο μέρος προσπαθείς να δείξεις έμφαση ότι αν δεν θυμάσαι το όνομα κάποιου πρέπει να μου το θυμίσεις. Ήρθα αρκετά νωρίς και γύρισα το γήπεδο. Προσπάθησα απλώς να νιώσω άνετα. Όταν είσαι σε καινούρια ομάδα θες να ταιριάξεις, αλλά και να παίξεις το παιχνίδι σου. Οι συμπαίκτες μου και το τεχνικό επιτελείο με ενθάρρυναν να είμαι επιθετικός και να έχω γρήγορο τέμπο. Είχα καλές και κακές στιγμές και ελπίζω να βελτιωθώ».\nΓια την πρώτη γνωριμία με τον Στιβ Νας: «Παίζαμε τρεις εναντίον τριών με τους άλλους παίκτες της ομάδας για να ζεσταθούμε, όταν και μπήκε μέσα και συστήθηκε, όπως και εγώ και μου είπε τι θέλει από εμένα. Μου είπε να μην αγχωθώ, να είμαι επιθετικός, να τρέξω την ομάδα και να βοηθήσω».\nΓια το αν είχε σχέση με κάποιον στην ομάδα: «Με έναν από τους προπονητές της ομάδας γνωριζόμαστε 15 χρόνια. Ξέρω τον Ντουράντ εδώ και 5 χρόνια, επειδή ξέρω τον αδελφό του. Τον Χάρντεν και τον Ίρβινγκ τους ξέρω επειδή έχουμε συνυπάρξει, ενώ και με άλλα παιδιά έχουμε βρεθεί σε διάφορα γήπεδα το καλοκαίρι. Δεν έχω κάποιον κολλητό μέσα στην ομάδα ή κάποιον που είμαι πολύ κοντά, αλλά είχε τύχει να ξαναμιλήσω με αρκετούς συμπαίκτες μου».\nΓια τον λόγο που άργησε να επιστρέψει στο ΝΒΑ μετά την καλή ρούκι σεζόν του με τους Σανς: «Δεν ήξερα αν θέλω να παίξω στο ΝΒΑ και έπαιρνα καλά συμβόλαια στην Ευρώπη, έπαιζα πολύ και είχα μεγάλο ρόλο. Όσο μεγαλώνεις όμως δεν θες να κουβαλάς την ομάδα σου κάθε βράδυ. Το να παίξω 21 λεπτά σήμερα είναι καλύτερο, ξέροντας ότι δεν πρέπει να είμαι αυτός που έχει όλες τις ευθύνες και απλώς να βοηθήσω την ομάδα. Πιστεύω ότι μπορώ να αποδώσω αν μου δοθεί η ευκαιρία».\nΓια το αν εκτιμούσε τον Στιβ Νας ως παίκτη: «Για να είμαι ειλικρινής εκτίμησα τον Στιβ Νας όταν μεγάλωσα. Τον εκτιμώ περισσότερο τώρα από ότι τότε. Νομίζω πως όταν μεγαλώνεις και ψάχνεις διαφορετικά πράγματα το καταλαβαίνεις. Δεν είχε τόση λάμψη στα μάτια μου όταν ήμουν μικρός επειδή πρόσεχα άλλα πράγματα. Πήγαινε εκεί που ήθελε, πάσαρε εξαιρετικά, διάβαζε σωστά το παιχνίδι και όταν είσαι μικρός δεν το βλέπεις αυτό, βλέπεις άλλα πράγματα. Δεν νομίζω ότι τον εκτιμούσα όσο τον εκτιμώ τώρα».\nΑυτός είναι ΠΑΝΑΘΗΝΑΪΚΟΣ για τίτλο «Καυτός» επιθετικά και με εντυπωσιακό Σαντ Ρος προκρίθηκε στον τελικό! Παναθηναϊκός: Πρόκριση στα ημιτελικά με περίπατο! (Vids)


''The New Daily Mail'': ΣΟΪΜΠΛΕ: ΜΟΝΟ ΜΙΑ ΑΝΤΑΓΩΝΙΣΤΙΚΗ ΕΛΛΑΔΑ ΘΑ ΜΕΙΝΕΙ ΣΤΟ ΕΥΡΩ\nΣΟΪΜΠΛΕ: ΜΟΝΟ ΜΙΑ ΑΝΤΑΓΩΝΙΣΤΙΚΗ ΕΛΛΑΔΑ ΘΑ ΜΕΙΝΕΙ ΣΤΟ ΕΥΡΩ\nΗ Ελλάδα μπορεί να παραμείνει στην Ευρωζώνη μόνο αν διαθέτει ανταγωνιστική οικονομία, δήλωσε ο Γερμανός υπουργός Οικονομικών, Βόλφγκανγκ Σόιμπλε. Μιλώντας στον ραδιοφωνικό σταθμό Deutschlandfunk, πρόσθεσε πως η χώρα πρέπει να υλοποιήσει μεταρρυθμίσεις και αυτό θα χρειαστεί χρόνο, «αλλά αν ο χρόνος δεν χρησιμοποιηθεί για να γίνουν οι μεταρρυθμίσεις διότι αυτό είναι άβολο, τότε αυτός είναι ο λάθος δρόμος».\nΕπέκρινε παράλληλα τον υπουργό Εξωτερικών της Γερμανίας, Ζίγκμαρ Γκάμπριελ, ο οποίος είπε πως η Γερμανία θα πρέπει να παράσχει περισσότερα χρήματα για την Ελλάδα και την Ευρωπαϊκή Ένωση γενικότερα. Ο κ. Σόιμπλε δήλωσε ενοχλημένος από το σχόλιο του Γκάμπριελ, λέγοντας πως «είναι παντελώς προς τη λάθος κατεύθυνση και στέλνει λάθος μήνυμα».\nΠρόσθεσε πως το πρόβλημα της Ευρώπης δεν είναι πρωτίστως το χρήμα, αλλά ότι το χρήμα πρέπει να χρησιμοποιείται με τον σωστός τρόπο. Ο ίδιος ανέφερε πως εκτίμησή του είναι ότι η απόφαση για το Brexit ήταν λάθος, αλλά «πρέπει να τη σεβαστούμε και προσπαθούμε τα μειονεκτήματα για τη Βρετανία να είναι όσο το δυνατόν μικρότερα».


Ο Δήμος Ιωαννιτών τιμά σήμερα τον Δημήτρη Μπακοχρήστο - EPIRUS TV NEWS\nΟ Δήμος Ιωαννιτών τιμά σήμερα τον Δημήτρη Μπακοχρήστο\nepirustvnews 9/14/2021 08:20:00 π.μ.\nΤον Δημήτρη Μπακοχρήστο, Χάλκινο Ολυμπιονίκη της άρσης βαρών σε πάγκο, που διακρίθηκε στους Παραολυμπιακούς Αγώνες 2020 στο Τόκιο, θα τιμήσει ο Δήμος Ιωαννιτών.\nΗ εκδήλωση αφιερωμένη στον αθλητή του συλλόγου «ΑΚΜΩΝ ΑμεΑ Ιωαννίνων» θα πραγματοποιηθεί σήμερα Τρίτη 14 Σεπτεμβρίου και ώρα 12.00, στον αύλειο χώρο του Κεντρικού Δημαρχείου, τηρώντας όλα τα υγειονομικά πρωτόκολλα.\nΟ Δήμος Ιωαννιτών τιμά σήμερα τον Δημήτρη Μπακοχρήστο Reviewed by epirustvnews on 9/14/2021 08:20:00 π.μ. Rating: 5


Το εργαστήριο είναι το εργαστήριο της garcinia cambogia - Πρόγραμμα κατάρτισης διαστήματος για να κάψετε λίπος\nΤο εργαστήριο επίσης στοχεύει στην επιστημονική υποστήριξη δημόσιων και ιδιωτικών φορέων για επίλυση προβλημάτων τους. Κάθε κύκλος θα είναι και ένα νέο δημιουργικό μονοπάτι, με.\nΤο Εργαστήριο Νέων Θεατρικών Συγγραφέων παρουσιάζει για δεύτερη συνεχή χρονιά 3 νέα μονόπρακτα θεατρικά. Αποκλείεται δηλαδή να σου προσθέσει βάρος. Από το 1990 ( με την υπ’ αριθ.\nΤο Εργαστήριο Ελευθέρων Σπουδών Λουλάκης Πολυχρόνης & Συνεργάτες είναι πιστοποιημένο από το Εθνικό Κέντρο. Β1/ 464, απόφαση. Τα 2 κιλά τα πήρες από την διατροφή σου.\nΤο Ορμονολογικό Εργαστήριο ιδρύθηκε το 1963 στο πλαίσιο της Β’ Μαιευτικής – Γυναικολογικής κλινικής και στελεχώθηκε με εργαστη  ρι  ακούς επιστήμονες, μέλη ΔΕΠ της κλινικής. Το Garcinia δεν περιέχει θερμίδες. Το εργαστήριο είναι το εργαστήριο της garcinia cambogia. Το εργαστήριο θα πραγματοποιηθεί φέτος σε πέντε κύκλους με πέντε αντίστοιχες θεματικές: την ομαδικότητα, τις αισθήσεις, το χώρο τη φύση και τα συναισθήματα.\nGarcinia cambogia Καφέ\nΤο Garcinia Cambogia είναι ένα θαυματουργό φρούτο που βοηθά στην καταπολέμηση του βάρους. Η ΕΙΔΙΚΗ ΕΚΠΤΩΣΗ ΕΝΕΡΓΟΠΟΙΗΘΗΚΕ ( 40 ως 70 % έκπτωση επί της κανονικής τιμής).\nΜπορείτε να χάσετε βάρος σε ένα νερό 3 ημερών γρήγορα\nΕίναι εργαστήριο Forskolina\nεκχύλισμα Garcinia Cambogia είναι εγγενές στην σημεία, για παράδειγμα, η Ινδία και η Ινδονησία και μέρη της Ασίας και της Αφρικής. Οι πολίτες των περιοχών αυτών έχουν χρησιμοποιήσει αυτό το εκχύλισμα προϊόν ως μέρος ενός. • Το garcinia loss παρασκευάζεται σε εργαστήριο εγγεγραμμένο στο fda το οποίο είναι πιστοποιημένο με cGMP • Συμμορφώνεται επίσης με τα ποιοτικά κριτήρια του US Pharmacopeia.\nΤο Garcinia Cambogia περιέχει ένα βασικό συστατικό, το Υδροξυκιτρικό Οξύ ( HCA - HydroxyCitric Acid), το οποίο εξάγεται από τη φλούδα του φρούτου και μπορεί να ΚΑΤΑΣΤΕΙΛΕΙ ΤΗΝ ΟΡΕΞΗ και να υπερνικήσει το ΕΠΙΠΡΟΣΘΕΤΟ ΒΑΡΟΣ. Θεώρησες ότι το Garcinia Cambogia είναι το “ μαγικό” χάπι αδυνατίσματος και έχασες τον έλεγχο της διατροφής σου.\nGi άπαχο λίπος πέφτει πέφτει αποτελέσματα


Τώρα μπορείς να κάνεις κλήσεις Skype από το ακατάστατο δωμάτιο σου. Απλά θολώνεις το background | It's Possible\nαρχικηΤΕΧΝΟΛΟΓΙΑΤώρα μπορείς να κάνεις κλήσεις Skype από το ακατάστατο δωμάτιο σου. Απλά θολώνεις το background\nΤώρα μπορείς να κάνεις κλήσεις Skype από το ακατάστατο δωμάτιο σου. Απλά θολώνεις το background\nΑς το παραδεχτούμε: Ένα από τα μεγαλύτερα άγχη μας… όταν κάνουμε βιντεοκλήσεις μέσω Skype, είναι το background μας. Ένα ακατάστατο δωμάτιο ή γραφείο, μπορεί να μας φέρει σε άβολη θέση.\nΜε την νέα λειτουργία που φέρνει η γνωστή πλατφόρμα, το πρόβλημα αυτό λύνεται. Πλέον το Skype σου δίνει την επιλογή να θολώσεις το φόντο σου, έτσι ώστε να μην βλέπει ξεκάθαρα η άλλη πλευρά που βρίσκεται (και σε τι κατάσταση είναι ο χώρος πίσω σου).\nΤο θόλωμα του φόντου γίνεται με τη βοήθεια της Τεχνητής Νοημοσύνης, με την κάμερα να ανιχνεύει τα μαλλιά, τα χέρια και το πρόσωπο του χρήστη όπως στο portrait mode των smartphones. Για να ενεργοποιηθεί η λειτουργία, αρκεί να πατήσει ο χρήστης στο κουμπί της video κλήσης και να επιλέξει “Blur my background”.\nBlur my backgroundskypeτεχνολογία\nΗ Microsoft αφαιρεί το Skype από τα νέα Windows- Π�...\nΤα νέα Windows 11 συζιτιούνται όλο και\nSkype: Υποστηρίζει πλέον ως 100 συμμετέχον...\nΜία πολυπόθητη αλλαγή από τους χρήστες του\nΠως να σταματήσεις την αυτόματη εκκίν�...\nΑν είστε χρήστης των Windows 10\nΤο προφίλ του μέσου Έλληνα: Βγάζει 14.400 ευρώ τον χρόνο, στα δύσκολα στηρίζεται σε συγγενείς και φίλους\nΠοιοι είναι οι Έλληνες businessmen που θα βρεθούν στο Οικονομικό Φόρουμ των Δελφών\nΚαι άλλη Ελληνική εταιρία ανακοίνωσε 4ημερη εργασία για το καλοκαίρι, χωρίς μείωση μισθού\n«Τα 5 βιβλία που προτείνω να διαβάσετε αυτό το καλοκαίρι»: Ο Bill Gates δημοσίευσε την ετήσια λίστα του


Υπουργείο Οκονομίας: Η Ελλάδα είναι πρώτη σε απορρόφηση του Σχεδίου Γιούνκερ\n24/06/2019 - 20:00\nΗ Ελλάδα διατηρεί την πρώτη θέση ανάμεσα στις χώρες της Ευρωπαϊκής Ένωσης στη χρηματοδότηση – ως ποσοστό του ΑΕΠ -, στην κατάταξη του Σχεδίου Γιούνκερ, επισημαίνει σε σχόλιο του το υπουργείο Οικονομίας επικαλούμενο στοιχεία της Ευρωπαϊκής Επιτροπής για τον Ιούνιο.\nΣυγκεκριμένα, όπως αναφέρει, η χρηματοδότηση που έχει εγκριθεί για την Ελλάδα είναι της τάξης των 2,716 δισ. ευρώ, τα οποία, σύμφωνα με τις προβλέψεις της Ευρωπαικής Επιτροπής, θα ενεργοποιήσουν κεφάλαια ύψους 11,531 δις ευρώ.\nΣε αυτό το πλαίσιο, το υπουργείο Οικονομίας σημειώνει πως «το φαινόμενο αυτό δεν είναι συγκυριακό, αλλά αντίθετα η Ελλάδα τα τελευταία δύο χρόνια είναι η χώρα που διατηρείται πρώτη σε απορρόφηση του Σχεδίου Γιούνκερ».\nΠρόκειται, όπως υπογραμμίζει περαιτέρω, για ένα «επιμέρους στοιχείο που αντανακλά τις δυνατότητες των ελληνικών επιχειρήσεων και το ενδιαφέρον των επενδυτών για την ελληνική οικονομία, κάτι που δεν ήταν καθόλου δεδομένο τα προηγούμενα χρόνια».\n02/12/2021 - 17:11\nΒαρβιτσιώτης: Η Ελλάδα αναγνωρίζει τα πιστοποιητικά εμβολιασμού τρίτων χωρών\n02/12/2021 - 16:07\nΝέες πιέσεις στις διεθνείς αγορές από την παραλλαγή Όμικρον\n30/11/2021 - 22:35\nΜητσοτάκης: Ο ρυθμός ανάπτυξης θα ξεπεράσει το 7% το 2021 και το 5% το 2022\n25/11/2021 - 17:11\nΚορονοϊός: Πόσο θα κοστίσει ένα ενδεχόμενο lockdown στην Ελλάδα\n24/11/2021 - 19:28\nΚικίλιας για τουρισμό: Στόχος μας είναι το καλοκαίρι να είναι η άνοιξη\n24/11/2021 - 18:20